ועדת הכספים, כנסת 22, פרוטוקול מספר 6, 2019-10-29 10:00

משה גפני: בוקר טוב, אני מתכבד לפתוח את ישיבת ועדת הכספים.

משה גפני: כפי שאמרתי בישיבה הקודמת, נפגשתי עם שר האוצר ביום חמישי, אמרתי לו: לא יכול להיות שהמדינה משותקת רק בגלל שלא מביאים, אגף התקציבים לא מביא העברות.

משה גפני: העברות אלה דברים שגרתיים שבאמצעותם המשרדים או הגופים מתפקדים.

משה גפני: או שזה עודפים משנה שעברה, או שזה העברות שמועברות למשרדים השונים.

משה גפני: יש דברים שהם ממש חיוניים.

משה גפני: אני מדבר עם הממונה על התקציבים, אני מדבר עם סגן הממונה על התקציבים.

משה גפני: אין לי אינטרס מי יודע מה, יש לי אינטרס כמו כל אזרח אחר - אני רוצה שבבעיות הפוליטיות הגדולות שאנחנו נמצאים בהן התפקוד הרגיל והיום יומי יעבוד.

משה גפני: אני רוצה לשבח את שר האוצר, אני רוצה לשבח את אגף התקציבים שהביא את הכל.

משה גפני: לגבי הנושא של החינוך המיוחד במוכש"ר, אני קיבלתי נייר שהוא לא מספיק מבחינתי, נייר שהעבירו לי החברים, ובו נאמר שלקראת התקציב של 2020 יהיה תעדוף לשכר של הגננות ולכל הדברים האחרים.

משה גפני: אני לא יכול לאיים על אגף התקציבים: "תביאו את החינוך המיוחד", כיוון שאחרת אני לא אביא העברות.

משה גפני: אם אני לא אביא העברות, הם ימחאו כפיים.

משה גפני: אני לא בטוח שהם רוצים שנביא העברות.

משה גפני: אני נלחם בכל כוחי על הנושא הזה של החינוך המיוחד במוכש"ר כמו כל החברים פה שלא רוצים שתהיה אפליה לילדים מהסוג הזה.

משה גפני: את עיקר הלחץ שאני מפעיל על משרד האוצר אני מבקש גם מחברי הכנסת האחרים לעשות.

משה גפני: משרד האוצר צריך להביא את העברה הזאת.

משה גפני: אני לא יכול לקיים דיון ולהחליט, צריכה לבוא העברה.

משה גפני: תפנו לשר האוצר, מה שאני עושה, תפנו לסגן שר האוצר, תפנו לממונה על התקציבים, תבקשו את הכסף הזה.

משה גפני: זה כסף שמגיע על פי כל דין, אין חילוקי דעות בוועדה בעניין הזה.

מיכאל מלכיאלי: מרמים אותנו פעם אחר פעם.

משה גפני: מה אני יכול לעשות?

משה גפני: אם אלה היו ימים רגילים, ואתם מכירים את זה, הייתי אומר: אני לא מביא דברים אחרים עד שלא תביאו את החינוך המיוחד.

משה גפני: היום הם יגידו: מצוין, אל תביא, מי ביקש ממך.

אורלי פרומן: איך אנחנו פותרים את הבעיה?

משה גפני: להמשיך ללחוץ.

משה גפני: המציאות היא שעוד מעט מתחילים דיוני תקציב.

משה גפני: אל תאשרי תקציב אם לא יהיה שם את החינוך המיוחד.

משה גפני: אז הם צריכים אותך, עכשיו הם לא צריכים.

משה גפני: מה תגידי, שלא תביאי את העברות?

משה גפני: אל תביאי, יחסכו את הכסף הזה, מה איכפת להם.

משה גפני: הם לא אמרו לי את זה, אבל כך אני מעריך שהם יאמרו.

משה גפני: אני צריך להילחם כדי להביא את העברות האלו.

אורלי לוי אבקסיס: אז בואו נפעיל מנוף של כוח על ידי כך שנשים בצד כל העברה שיש בה נגיעה לאותו משרד.

משה גפני: אין לזה משמעות.

משה גפני: היועצת המשפטית, כפי שדיברנו, הכינה הצעת חוק לגבי הנושא של המסעדנים בעוטף עזה.

משה גפני: ביקשתי מהעוזר שלי להחתים את כל חברי הוועדה, את כל מי שירצה לחתום.

אורלי פרומן: מדובר גם על בעלי האולמות, לא רק על המסעדנים.

משה גפני: זה גם בעלי האולמות.

משה גפני: אני אבקש שחרור מחובת הנחה.

משה גפני: למה בסוף אני הולך על המתווה הזה?

משה גפני: מכיוון שאין שום אפשרות, ואני גם דיברתי עם שר האוצר, שזה ייעשה בדרך אחרת, המשפטנים לא נותנים.

משה גפני: גם היועץ המשפטי של המשרד לפיתוח הנגב והגליל אמר שאי אפשר בתקופת בחירות.

משה גפני: אם אי אפשר בתקופת בחירות - יש חקיקה.

משה גפני: אם כולם יחתמו, נוכל לעשות את זה.

משה גפני: גם משרד האוצר, גם המשרד לפיתוח הנגב והגליל, כולם מעוניינים בזה.

ינון אזולאי: למה אי אפשר דרך המשרד לפיתוח הנגב והגליל?

משה גפני: היועץ המשפטי של המשרד לא נותן.

ינון אזולאי: כשרצו להביא פיצוי לשני מפעלי בשר, תנובה ודבאח, עשו את זה בקול קורא וכן הצליחו להעביר דרך המשרד.

ינון אזולאי: אין שום סיבה לא לעשות את זה באותה צורה גם פה.

שגית אפיק: הוא ביטל הכל.

שגית אפיק: יצא קול קורא למסעדנים בשווי של שלושה מיליון, אבל הוא ביטל את הקול קורא.

ינון אזולאי: למה, זו לא תקופת בחירות.

ינון אזולאי: אני דיברתי עם היועץ המשפטי של הרשות לפיתוח הנגב.

משה גפני: אז אין בעיה.

משה גפני: אם הוא מסכים אז החוק מתייתר.

ינון אזולאי: הוא הסכים.

משה גפני: אנחנו נצטרך לקיים את הדיון על הנושא של חופש חנוכה, שהולכים לבטל את העניין כיוון שלקחו את הכסף לחינוך המיוחד בבתי הספר.

משה גפני: אנחנו לא יכולים להסכים לדבר הזה, זה נאמר כבר כמה פעמים כאן.

משה גפני: אני לא מתכוון להשאיר את המצב הזה כמות שהוא.

משה גפני: ביקשו ממני אבי ניסנקורן, אורית פרקש ואחרים לקיים דיון על הגירעון.

משה גפני: אני הולך לקיים דיון על הגירעון.

משה גפני: אני הולך להביא את שאול מרידור ואת רוני חזקיהו.

משה גפני: אני לא יודע כמה הדיון הזה יחדש, אבל לפחות שזה יוצף על השולחן, לפחות שנוכל לדבר על העניין.

עודד פורר: למה לא לפני העברות?

משה גפני: העברות לא תלויות בזה.

משה גפני: העברות זה דבר שעומד בפני עצמו, זה לא קשור לגירעון.

משה גפני: אם יש גירעון גדול בתקציב המדינה, לא מעבירים כסף לחינוך, לא מעבירים כסף לבריאות, לא מעבירים כסף לתיירות?

משה גפני: אנחנו יודעים את גודל הגירעון.

משה גפני: נעבור להצעות לסדר.

מיקי לוי: בשנה האחרונה העליתי על סדר יומה של הוועדה, בתמיכתך אני חייב להגיד, את המשבר סביב יישום חוק חובת המכרזים בכל הנוגע לרכש גומלין של תעשיית ייצור האוטובוסים בישראל.

מיקי לוי: משרד התחבורה בגיבוי אגף החשב הכללי מנסה לשנות פרשנות אחרת ממה שהכנסת חוקקה, זאת על מנת לאפשר לחברות האוטובוסים שלא לרכוש עוד אוטובוסים המיוצרים בישראל, מה שפוגע פגיעה קשה, אנושה הייתי אומר, בתעשיות הישראליות בכלל.

מיקי לוי: זה בדיוק החלון שיביא לקריסה של כל התעשיות הישראליות.

מיקי לוי: ב-22 ליולי בית המשפט חיזק את החלטת ועדת הכספים בסוגיה כאשר הכריע כי הפרשנות של החוק מחייבת את חברות התחבורה הציבורית לרכוש אוטובוסים מהמפעלים הישראליים.

מיקי לוי: משרד התחבורה לא עושה את זה.

מיקי לוי: הכל עומד, הקווים נדפקים, אין תוספות אוטובוסים.

מיקי לוי: נורא נוח לקנות בסין כשהיבואן הוא חבר מרכז ליכוד, אני אומר את זה באחריות.

מיקי לוי: זו שערורייה בלתי רגילה שכל הכבישים מוצפים באוטובוסים מסין והחברות הישראליות נסגרות.

מיקי לוי: זה פתח לקריסה של תעשיות חדשות, לא רק הרכב.

מיקי לוי: אני מדבר שנה שלמה על מעלית בתחנת הרכבת בבני ברק.

מיקי לוי: הציבור שלכם, אדוני היושב-ראש, פנה אלי.

משה גפני: נכון, ואז טיפלו בזה.

מיקי לוי: לא טיפלו, אדוני, אין ארבעה מיליון שקל.

מיקי לוי: אימהות עם עגלות עולות 50 מטר.

משה גפני: זה בקניון.

משה גפני: הלך לשם משרד התחבורה עם העירייה.

מיקי לוי: הלכו, אבל אין מעלית, אין תקציב.

מיקי לוי: אני אומר לך, אני אעשה צרות למשרד התחבורה.

מיקי לוי: ארבעה מיליון שקל – לא מתביישים?

מיקי לוי: אימהות עם ילדים עולות עשרות שנים, אם זה בגשם, בחורף.

מיקי לוי: כדאי למי שכאן רפרנט של משרד התחבורה לבוא ולהגיד שלא עשו את המעלית הזאת, כי אני הולך לתקוע כל דבר שיביאו ממשרד התחבורה.

מיקי לוי: פניתי אליך, אדוני היושב-ראש, בשבוע שעבר בעניין תקציב לפעילות ארגוני הילדים והנוער, הם טרם קיבלו 13 מיליוני שקלים – כסף קטן.

מיקי לוי: אותם ארגונים מכינים את האנשים לצה"ל, את האנשים עם הצרכים המיוחדים.

מיקי לוי: יש את זה בתקציב, האוצר הכניס את זה.

מיקי לוי: תביאו 13 מיליון שקל כדי לא לפגוע בפעילות של ארגוני הנוער.

מיקי לוי: מה כל כך קשה, זה כסף קטן במושגים שלנו.

מיקי לוי: אני מבקש מכם לטפל בזה.

מיקי לוי: תעבירו את זה לראש אגף התקציבים.

מיקי לוי: גם אני אעביר לו מכתב.

מיקי לוי: תגידו לי מה אתם מציעים לעשות עם העניין הזה.

משה גפני: בתקופת כהונתי כשיושב-ראש הוועדה הייתי מבקש כסף מהאוצר לארגוני הנוער בסוף שנה.

משה גפני: זה דבר שאנחנו צריכים לטפל בו.

משה גפני: מה שאמרת נכון.

מיקי לוי: הדבר האחרון שנוגע לכלל אזרחי מדינת ישראל זה סל הבריאות, הוא מצוי בחוק הבריאות הממלכתי.

מיקי לוי: סל הבריאות קובע איזה תרופות ייכנסו, איזה טכנולוגיות רפואיות יהיו.

מיקי לוי: ההסכם הוא הסכם פוליטי, לצערי, הוא לא מושרש בחוק בין האוצר ובין שר הבריאות, הוא לא מקצה מסגרת תקציבית לעניין הזה.

מיקי לוי: שר הבריאות הוא אשר קובע איזה תרופות ואיזה טכנולוגיות חדשות ייכנסו לסל, על פי ההמלצות של הוועדה הציבורית - כולנו מכירים את העניין הזה.

מיקי לוי: השנה טרם הוגדרה לכך מסגרת תקציבית, בין היתר נוכח המציאות הפוליטית.

מיקי לוי: אתמול, אני מופתע לשמוע, כנראה לקראת הדיון היום בוועדה, שר האוצר הצהיר שב-2020 סל התרופות יעמוד על 700 מיליוני שקלים במקום 460.

מיקי לוי: זה נחמד, אבל רגע, מי אמר שתהיה שר האוצר?

מיקי לוי: מה איכפת לך להבטיח הבטחות סרק לעתיד לבוא?

מיקי לוי: אני אומר לך, אלו הבטחות ללא כיסוי, כי לא יהיה תקציב מדינה, התקציב יהיה אחד חלקי 12, והנושא הזה ירד לטמיון.

מיקי לוי: מבקשים מאיתנו עכשיו לקצץ 290 מיליון שקל מתקציב הבריאות.

מיקי לוי: יד ימין לא יודעת מיד שמאל.

מיקי לוי: למה מקצצים 290?

מיקי לוי: למה אתה לא מכניס את זה לסל הבריאות, אתה רוצה שאזרחי מדינת ישראל ימותו?

משה גפני: זאת שאלה שאנחנו שואלים באופן קבוע.

מיקי לוי: אני לא נותן ידי לקיצוץ 290 מיליון שקל.

מיקי לוי: מבקשים 1.6 מיליארד שקל קיצוץ רוחבי עבור תכנון רכבת מתל אביב לרעננה- כפר סבא.

מיקי לוי: אני מציע לאוצר לא להביא את זה בכלל, זה לא יהיה.

מיקי לוי: קיצוץ של 1.6 מיליארד שקל כשהגירעון עובר את ה-50 מיליון שקל במצרפי – זה לא יקרה.

מיקי לוי: משרד התחבורה יכול לשכוח מתוספת של 1.6 מיליארד שקל עבור רכבת עתידית כשיש לנו חיסרון כיס.

אורית פרקש הכהן: בוקר טוב אדוני היושב-ראש, תודה רבה על הדיון החשוב הזה.

אורית פרקש הכהן: תודה רבה גם על כך שסוף סוף ייקבע דיון בנושא הגירעון, אני מבקשת את זה מאז תחילת פעילותה של ועדת הכספים.

אורית פרקש הכהן: לסדר הדברים יש משמעות – קודם מקבלים את תמונת המצב על הגירעון, רק אז דנים בהעברות כספיות של 10 מיליארד שקלים.

אורית פרקש הכהן: אנחנו נמצאים כבר שנה כמו איזה מטוס שנוסע על אדים של דלק, כל פעם רוצים לתת עוד פוש על הגז, עוד פוש על הגז, רוצים להוציא עוד סכומים, עוד 10 מיליארד, עוד 10 מיליארד.

משה גפני: מי הגיע לוועדת הכספים?

אורית פרקש הכהן: אני מדברת על הציבור.

משה גפני: העברה אחת לא הביאו.

אורית פרקש הכהן: לפני הבחירות עשינו העברות משמעותיות.

אורית פרקש הכהן: אני רוצה להבין לאן אנחנו נוסעים.

אורית פרקש הכהן: אני מרגישה חוסר נוחות כשאני קוראת את הכותרות האלו בעיתון: "בינואר הגירעון יחרוג מהיעד", "צפוי בור תקציבי".

אורית פרקש הכהן: כלכליסט בפברואר: "מדובר בחודש ינואר הגרוע מזה 15 שנה, הגירעון זינק".

אורית פרקש הכהן: כלכליסט במרץ: "אוברדרפט של 15 מיליארד שקלים לא סופי, גירעון של 4.9".

אורית פרקש הכהן: כלכליסט באפריל: "הגירעון צפוי להחריף, כיוון שלא משקלל את עלות ההסכמים הקואליציוניים".

אורית פרקש הכהן: כלכליסט במאי: "גירעון בתקציב המדינה ממשיך לתפוח, מעלה את החשש כי הגירעון יהיה אף גבוה יותר מהשיעור בתקציב.

אורית פרקש הכהן: כבר לא רק בור תקציבי, מדובר בבולען".

אורית פרקש הכהן: כתבה אחרונה מיולי: "הגירעון ממשיך לטפס, עלה ל-3.9, הוצאות הממשלה ממשיכות להיות גבוהות משמעותיות מהתכנון".

אורית פרקש הכהן: למה הקדשתי דקה לציטוטים האלה?

אורית פרקש הכהן: כי היום אנחנו מעלים לדיון מעל ל-10 מיליארד שקלים.

אורית פרקש הכהן: שניים וחצי מיליארד מתוך 10 מיליארד הם הרשאות לחיוב, מה שאומר שיש עוד מקום לגמישות.

אורית פרקש הכהן: בעוד שבועות ספורים, יכול להיות, יתיישב שר אוצר חדש על הכיסא שלו.

אורית פרקש הכהן: אני חושבת שכוועדה אנחנו אמורים לדעת לאן אנחנו הולכים, לאן אנחנו נוסעים.

אורית פרקש הכהן: כמו שאמר עודד, יתכבד האוצר, יבוא ויציג, ואנחנו נשב פה מחר, מוחרתיים.

אורית פרקש הכהן: אני לא אעכב את הדיונים, אנחנו תוך שלושה ימים נדון בכל הדברים.

אורית פרקש הכהן: אני לא מזלזלת בשום העברה, אני מקבלת את כל מה שהיושב-ראש אומר - חשוב לשלם לגנים, חשוב לשלם לחינוך, אבל במקום שנטיל מס על ריקי כהן ועל הציבור מחר בבוקר, אולי נדחה את שיפוץ תחנות המשטרה.

משה גפני: מדובר על בנייה של תחנות משטרה.

אורית פרקש הכהן: כתוב גם שיפוץ.

אורית פרקש הכהן: כשהחגורה מהודקת, צריך להשאיר את המרחב למקבלי ההחלטות הבאים, להגיד להם: בואו נתנהג כאילו שאנחנו בצמצום.

משה גפני: אני אראה לך מה הממשלה מוציאה בלי אישור של אף אחד באופן קבוע.

אורית פרקש הכהן: אני חושבת שהיד קלה על ההדק בלהוציא את הכסף מהציבור.

אורית פרקש הכהן: אני מבקשת שאנחנו קודם נשמע את גורמי המקצוע במשרד האוצר, כדי שנקבל תשובות לאן הולכים ולאן צריך ללכת.

משה גפני: 2019 תסתיים בלי שאנשים יקבלו משכורות.

משה גפני: דיברה איתי אתמול רונית קדם, סגנית החשב הכללי.

משה גפני: היא אמרה לי: "אם המצב יהיה שלא מאשרים את העברות, יפוטרו עובדים, אין לנו כסף לשלם משכורות".

אורית פרקש הכהן: אני מדברת על הרשאות לחיוב.

אורית פרקש הכהן: הרשאות לחיוב זה לאשר להם מראש התחייבויות שלא הגענו אליהן.

אורית פרקש הכהן: תמיד אפשר להלך עלינו אימים.

משה גפני: לא מהלכים אימים.

משה גפני: אני מכיר את המערכת יותר טוב ממנה.

אחמד טיבי: אני מברך שסוף סוף אפשר להעביר, אם נעביר, כמה תקנות חשובות לציבור שלי ולציבור הרחב כמו קרן המתקנים – 150 מיליון שקל, שזה משרד התרבות, ובינוי מוסדות חינוך – 222 מיליון שקל.

משה גפני: לציבור הערבי.

אחמד טיבי: לציבור הערבי.

אחמד טיבי: דיברנו כמה פעמים על הנושא הזה.

אחמד טיבי: ראשי הרשויות פנו אלינו, הם היו זקוקים לכסף הזה.

אחמד טיבי: חלקם התחילו לבנות מתקנים, אדוני היושב-ראש, כשהכסף היה מוקפא.

אחמד טיבי: אני רוצה לדבר על סל הבריאות, על הקיצוץ הרוחבי בתקציב הבריאות.

אחמד טיבי: לא יעלה על הדעת שמקצצים 298 מיליון שקל מתקציב הבריאות בגלל הרכבת.

אחמד טיבי: יהיו יותר חולים בפרוזדורים, תרופות שציבור החולים זקוק להן לא ייכנסו לסל, והרצון להרחיב את סל הבריאות ייתקל בקיצוץ הנורא הזה.

אחמד טיבי: אנחנו נהיה נגד הקיצוץ הרוחבי.

אחמד טיבי: פנו אלי ראשי רשויות באזור השרון.

אחמד טיבי: מתכוונים לסגור את שדה התעופה הרצליה, שיש שם מטוסים פרטיים, כי לא רוצים רעש בסביבה.

אחמד טיבי: החליטו להעתיק את זה לאזור השרון - חדרה, באקה אל-גרבייה, כדי שהרעש יהיה באזור השרון, לא באזור הרצליה.

משה גפני: זה לא נוגע אלינו.

אחמד טיבי: יהיה רעש באזור השרון.

אחמד טיבי: מי המשרד האחראי על זה?

אחמד טיבי: משרד התחבורה.

אחמד טיבי: זה מחזק את הרצון לתקוע את תקציב משרד התחבורה.

אחמד טיבי: הייתה תכנית כלכלית 922 שלא הייתה בבסיס התקציב.

אחמד טיבי: דיברו על 15 מיליארד.

אחמד טיבי: לא היו 15 מיליארד, היו בסביבות 10 מיליארד.

אחמד טיבי: רוב הכסף לא הוצא.

עודד פורר: מההסכם שלכם עם נתניהו?

אחמד טיבי: לא הסכם, זאת החלטת ממשלה שכחלון יזם.

אחמד טיבי: מילה טובה מגיעה לאמיר לוי, ראש אגף תקציבים לשעבר, שיזם את התכנית הזאת.

אחמד טיבי: אנחנו שדרגנו ושיפרנו.

אחמד טיבי: אנחנו רוצים שהתכנית הכלכלית הבאה תהיה עם יותר תקציב, שתהיה מעוגנת בתקציב המדינה עם יותר תחומים.

אחמד טיבי: נודע לי שאתמול הייתה ישיבה במשרד ראש הממשלה, בלשכה של נתניהו, ודנו בנושא הזה.

אחמד טיבי: אנחנו רוצים החלטות.

אחמד טיבי: כל מי שיפנה אלינו, אנחנו הרי 13 חברי כנסת, חייב להתחייב שתהיה תכנית כלכלית עם יותר תקציב ויותר תחומים שלא היו אז.

אורלי פרומן: אדוני היושב-ראש, אמנם אתה כבר הזכרת את הנושא של בית הספר של החגים בחנוכה, אבל אני רוצה לחדד את החשיבות ואת דחיפות העניין.

אורלי פרומן: אנחנו מדברים על פעילות למאות אלפי ילדים בעוד כחודש וחצי.

אורלי פרומן: יצאה הודעה רשמית, כולל ששמעתי הבוקר את מנכ"ל משרד החינוך ברדיו, שלא תהיה פעילות מסובסדת לילדי הגנים וילדי כיתות א' עד ג', העלות תושת על ההורים פי שלושה ממה שהיו משלמים כמחיר סמלי.

אורלי פרומן: אנחנו שוב מדברים על אוכלוסיות חלשות שלא תקבלנה את המינימום ההכרחי של חינוך.

אורלי פרומן: אני רוצה להזכיר, כאשר הגו את התכנית הזאת, חשבו שחשוב שהילדים יימצאו במסגרת במהלך חמישה הימים האלה שהמשק מתנהל כרגיל וההורים אמורים לצאת לעבודה.

אורלי פרומן: אנחנו הולכים לשתק חצי מהמשק על ידי זה שהילדים ישבו בבית.

אורלי פרומן: ושוב אני מזכירה, האוכלוסיות החלשות הן הראשונות להיפגע מהמהלך הזה.

משה גפני: אורלי, העלית את זה בישיבה הקודמת.

משה גפני: גמלה בליבי ההחלטה לקיים על זה דיון.

אורלי פרומן: אני מבקשת בהקדם, כי הרשויות אמורות להיערך לעוד חודש וחצי - שוכרים מדריכים, תכניות עבודה.

אורלי פרומן: מחר זה עולה כהצעה לסדר במליאה.

אורלי פרומן: לא ראיתי את זה בכל העברות, רק ראיתי איך לוקחים את הכסף לחינוך המיוחד.

משה גפני: לקחו.

אורלי פרומן: אני רוצה להזכיר, חינוך מיוחד זה must, זה הבסיס, אי אפשר שלא לתקצב את זה, לא צריך לקחת את זה מתכניות אחרות.

שלמה קרעי: ההצעה לסדר שלי היא בנושא ילדי הגנים של החינוך המיוחד במוכש"ר.

שלמה קרעי: קודם אני חייב להודות לך, אדוני היושב-ראש, על כברת הדרך שעשינו יחד עם ועדת החינוך עד שהגענו לסיכום.

שלמה קרעי: בלב כבד אני מגיע היום ומתכוון ללכת עם הוועדה על העברות שיידרשו, אף על פי שהשנה נפתחה ויש עדיין אפליה שמנוגדת לחוק, הדבר הזה עדיין לא נפתר.

שלמה קרעי: היה סיכום תקציבי עם משרד האוצר והחינוך שאומר ככה: "בדיוני תקציב 2020 אשר יתקיימו בחודשים הקרובים, יובא הנושא של החינוך המיוחד לדיון בתעדוף גבוה מצד משרדי החינוך והאוצר, על מנת לתת מענה לגני הילדים בחינוך המיוחד במוכש"ר בהתאמה לגני הילדים בחינוך המיוחד הרגיל, כולל סוגית שכר הגננות במלואו, מודל תקצוב המתקצב את כל רכיבי השכר באופק חדש לפי פרופיל הגן ושאר הנתונים, כך שהמענה יהיה בהקדם האפשרי".

שלמה קרעי: אני חושב שאי אפשר להתעלם מכברת הדרך הזאת, למרות שהיא לא מספיקה, אבל כנראה שאי אפשר לקבל את הכל.

שלמה קרעי: אני סומך על הוועדה בראשותך שלא תאפשר את העברת תקציב 2020 בלי שהדבר הזה ייפתר, בלי שתיפסק האפליה הזאת.

שלמה קרעי: אם הדבר הזה לא יקרה, אני יכול להבטיח לך כאן שמנופי הלחץ שלי ושל מה שאני יכול להפעיל יופעלו במלוא העוצמה על האוצר והחינוך.

שלמה קרעי: לא יעבור כאן תקציב 2020 בלי שהדבר הזה ייפתר.

משה גפני: ברור, יש התחייבות.

עודד פורר: אני אמשיך מאיפה שסיים חבר הכנסת קרעי - החינוך המיוחד.

עודד פורר: מרגע שיש מסמך חתום של אגף התקציבים, ואני אומר את זה מניסיוני גם מתוך הממשלה וגם מחוץ לממשלה - -

משה גפני: זה לא מספיק.

עודד פורר: זה לא מספיק, אבל אני יודע שכשהם חותמים על מסמך - -

משה גפני: אז יש לנו מנוף לחץ, יש תקציב.

עודד פורר: בדרך כלל זה מתקיים.

משה גפני: אני מסכים.

עודד פורר: אם אגף תקציבים חתם לי על משהו, זה קרה.

עודד פורר: עוד לא נתקלתי במשהו חתום שלא קרה.

עודד פורר: זה צעד בכיוון הנכון.

עודד פורר: אני רוצה לחזק אותך, אדוני היושב-ראש, בעניין של החוק בנוגע למסעדות בשדרות.

עודד פורר: אני לא יודע אם בתקופה הזאת הוועדה יכולה להגיש את החוק.

משה גפני: אנחנו נחפש פתרון.

משה גפני: החברים חתומים.

משה גפני: זה פרטי.

עודד פורר: אני מצפה שנבקש ממשרד האוצר, מאסי מסינג, לחזור עם תשובה עד יום רביעי.

משה גפני: בשמחה רבה.

עודד פורר: אני מבקש לזמן אותו בכל מקרה.

עודד פורר: גם אם הוא יגיד "לא", שיבוא לפה ויגיד.

משה גפני: אני מתכוון לעשות את זה.

עודד פורר: הסיפור הזה לא יכול לרדת מסדר היום.

עודד פורר: דיברנו אז על אותן התרעות שווא.

עודד פורר: גם בשבוע הזה הם עוד סבלו מאזעקות שווא.

עודד פורר: אותה מסעדה כשיש אזעקת שווא עדיין סובלת כי הקליינטים הולכים.

עודד פורר: צריך אמנם להגיע לפה הממונה על התקציבים והחשב הכללי, על זה אין ספק - אגב, הם היו צריכים לבוא לפה כבר מזמן - אבל עם כל הכבוד יש גם שר אוצר מעליהם.

עודד פורר: ראשי אגף התקציבים מקבלים את ההנחיות שלהם משר.

עודד פורר: אומנם משר של ממשלת מעבר, אבל עדיין שר.

עודד פורר: לא יכול להיות שמאז שהתפזרה הכנסת ב-26 בדצמבר 2018 לא פגשתי כאן את שר האוצר.

עודד פורר: אם יש דברים שהם אקוטיים, יתכבד שר האוצר ויבוא ויסביר את עצמו.

עודד פורר: לא סתם הם נמנעים מלבוא לפה.

עודד פורר: אני גם חושב שכשמביאים העברות, היה ראוי לעשות את הסדר הפוך.

עודד פורר: יושב פה הדירקטוריון הכלכלי של מדינת ישראל.

עודד פורר: הדירקטוריון הזה לא קיבל שום סקירה מאגף התקציבים והחשב הכלכלי.

משה גפני: אם לא היו מגיעות היום העברות, אם לא הייתי נלחם על זה, לא היה בכלל דיון היום.

עודד פורר: אל תיקח את זה ברמה האישית.

עודד פורר: היה ראוי שיופיע פה שר האוצר.

עודד פורר: יש כאן בקשות לקיצוץ.

עודד פורר: אי אפשר להרים את היד בעד קיצוץ רוחבי בה בעת שבתוך העברות יש כספים קואליציוניים.

עודד פורר: הכספים הקואליציוניים האלה נולדו מתוקף הסכם קואליציוני שנחתם בכנסת ה-20.

עודד פורר: אנחנו נמצאים היום בכנסת ה-22.

עודד פורר: הכנסת ה-20 התפזרה בדצמבר 2018.

משה גפני: בדקת במה מדובר?

עודד פורר: אני יודע במה מדובר.

משה גפני: אתה יודע שמורים לא מקבלים משכורת בגלל שהוציאו את זה מהתקציב ושמו את זה בתוך הסכם קואליציוני?

משה גפני: אתה מכיר את זה.

עודד פורר: אתם עשיתם את ההסכם הקואליציוני.

משה גפני: הייתה לנו ברירה?

משה גפני: בסוף יוצא שהחינוך החרדי מקבל הכי פחות מכולם.

עודד פורר: בחוות הדעת שכתבה היועצת המשפטית של משרד החינוך, ואני מדבר איתך על מרץ 2018, כתוב: "התוספת בתקציב מעוררת קשיים".

משה גפני: זה לא היה מגיע אם לא היה אישור שלה.

עודד פורר: בכנסת ה-21 אישרנו את תשלומי ההורים.

עודד פורר: אנחנו נמצאים בכנסת ה-22, שהיא כנסת מעבר.

עודד פורר: צריך להוציא את מה שמופיע בתוך ההסכמים הקואליציוניים.

אורלי לוי אבקסיס: בזמן שהכנסת שלנו תלויה על בלימה החיים של האזרחים ממשיכים להתנהל.

אורלי לוי אבקסיס: לצערי הרב יש דברים שעברו מתחת לרדאר גם כשלא הייתי פה, אולי גם לא היה בהם פה דיון מעמיק.

אורלי לוי אבקסיס: הקיצוץ של המענקים לרופאים בפריפריה זה משהו שוועדת הכספים לא הייתה צריכה לתת לו יד.

אורלי לוי אבקסיס: ועדת הכספים הייתה צריכה להפעיל את כל המנופים שלה כדי לעצור את אותו קיצוץ שלצערי הרב עבר.

משה גפני: אנחנו אישרנו את זה?

אורלי לוי אבקסיס: משרד הבריאות קיצץ במענקים של הרופאים בפריפריה.

אורלי לוי אבקסיס: כשאנחנו מדברים על מתמחים, אנחנו מסתכלים על אותה עתודה של רופאים שהשארנו שם.

משה גפני: אני אבדוק את זה.

משה גפני: אני לא מאמין שליצמן עשה את זה.

אורלי לוי אבקסיס: תבדוק.

משה גפני: לדעתי ליצמן לא קיצץ את זה, הוא לא יכול לקצץ את זה.

אורלי לוי אבקסיס: לא לקחת מתוך העתודה של אותם רופאים שאמורים להיות שם כחלק מאותו הסכם.

אורלי לוי אבקסיס: ברגע שהם קובעים את מקום מגוריהם שם, הם גם נשארים שם.

אורלי לוי אבקסיס: אנחנו יודעים שיש שם מחסור רציני.

אורלי לוי אבקסיס: אני קיבלתי טלפון מבית חולים זיו.

אורלי לוי אבקסיס: דיברנו לא פעם אחת על כך שאנשים לא מצליחים לקבל את הטיפול הרפואי שלו הם זקוקים קרוב ונגיש למקום מגוריהם.

אורלי לוי אבקסיס: האבסורד הוא שבבית חולים זיו ישנה מחלקה שמתפקדת עכשיו, שיש שם את המכשור, שיש שם את הרופאים, אבל אין לה את האישור לתת יותר טיפולים ממה שהיא נותנת היום למחלות של סרטן וטיפולים נלווים.

אורלי לוי אבקסיס: אנשים נאלצים לעזוב את הילדים שלהם ולנסוע למרכז.

משה גפני: אורלי, את מעלה סעיף לסדר היום.

אורלי לוי אבקסיס: אני בכוונה מעלה את הסוגיה הזאת, כי אין ועדת בריאות.

אורלי לוי אבקסיס: המנוף היחידי שיש הוא פה.

אורלי לוי אבקסיס: מה שקורה במערכת הבריאות זו קטסטרופה אחת גדולה.

אורלי לוי אבקסיס: מכיוון שסל התרופות הוא לא בבסיס התקציב, אז כל פעם יש ויכוחים.

אורלי לוי אבקסיס: בגלל שאנחנו במצב של תרדמת פוליטית, בגלל שהכל גועש מלמטה, אז אף אחד לא יודע באותה ועדה מה גבולות הגזרה, מה הם יכולים לאשר, מה לא, ואותם אנשים כמו קבצנים בפתח מחכים שאולי הפעם התרופה שלהם תהיה בפנים.

אורלי לוי אבקסיס: אני רוצה להגיד שאנחנו, סיעת העבודה- גשר, הגשנו הצעה שזה יהיה בבסיס התקציב, שזה יעלה ל-750, כדי שהנושא של התרופות לא יהיה הסכם פוליטי, אלא שנדע שיש עליה מתמדת משנה לשנה, מתקציב לתקציב.

אורלי לוי אבקסיס: אותם ילדים בחינוך המיוחד עומדים כשבויים, כבני ערובה של העברות אחרות שאגף התקציבים מעוניין בהן.

אורלי לוי אבקסיס: לפעמים גם אגף התקציבים משמש איזו שהיא זרוע להסכמים פוליטיים כאלה ואחרים, כשאנחנו משמשים כשחקנים באותו משחק.

אורלי לוי אבקסיס: אדוני היושב-ראש, לך יש את היכולת.

אורלי לוי אבקסיס: אני רוצה שאנחנו, חברי הכנסת, נעשה סלקציה בכל העברות שיהיו פה עכשיו.

אורלי לוי אבקסיס: אנחנו לא צריכים להגיש אותן כמקשה אחת, כי הן לא.

אורלי לוי אבקסיס: צריך לשים בראש הדיון דברים שהם בקונצנזוס – ילדים, חולים, רווחה, ילדים בסיכון, כל אותם נושאים שבאמת יש לנו היכולת להגיד: אם אנחנו לא נאשר את העברות הם ייפגעו.

אורלי לוי אבקסיס: תראו, אנחנו כל הזמן באים ומתריעים לגבי קיצוצים רוחביים.

אורלי לוי אבקסיס: יש פה כמה בקשות לקיצוצים רוחביים, לא משנה מה המטרה.

אורלי לוי אבקסיס: גם אם המטרה היא חשובה, לקחת מהרווחה, מהמלחמה בזנות, מילדים בסיכון, ממסגרות שהיום חסרות, אני חושבת שזה פשע שאנחנו לא יכולים לתת לו יד.

אורלי לוי אבקסיס: אנחנו צריכים לתת מטריית הגנה לאותם משרדים בכל קיצוץ רוחבי שלא יהיה, אנחנו צריכים לדון רק בדברים שהם בקונצנזוס.

אורלי לוי אבקסיס: מטוס ראש הממשלה - לא כזה דחוף.

אורלי לוי אבקסיס: את הנושא הזה אפשר להוריד מסדר היום.

אורלי לוי אבקסיס: בוא נשנה את סדר ההגשה של הדברים ונשים בראש את הדברים שהם בקונצנזוס, אחרת לך, אדוני היושב-ראש, אין כוח להשפיע בחזרה על אגף התקציבים.

אורלי לוי אבקסיס: לפעמים זה נוח מבחינה פוליטית להגיד: "אין לי כוח", אבל יש לך כוח, אדוני היושב-ראש, תשתמש בו.

מיכאל מלכיאלי: יש עכשיו מאות ואולי אלפי הורים שמביטים בנו, בוועדה, ומצפים משהו מאיתנו.

מיכאל מלכיאלי: האוצר היה מאוד שמח שהדיון הזה לא יתקיים, שהוא היה מנהל את הנושאים כבתוך שלו.

מיכאל מלכיאלי: אני חושב שצריכה לצאת קריאה, כמו שדיברת על זה בהתחלה, שאומרת שהוועדה רואה בחומרה את ההתעלמות המוחלטת הזאת מהילדים החרדים.

מיכאל מלכיאלי: אם הם לא היו חרדים, כנראה שהנושא היה נפתר.

מיכאל מלכיאלי: אנחנו רואים בתוך העברות של משרד החינוך שנמצא הנושא של החינוך המיוחד, לא נמצא החינוך המיוחד החרדי.

מיכאל מלכיאלי: יש פה איפה ואיפה.

מיכאל מלכיאלי: משרד האוצר התחייב פעם אחר פעם שהנושא הזה ייפתר.

מיכאל מלכיאלי: אנחנו צריכים להתבייש שאנחנו יושבים כאן ולא יודעים לספק לאזרחים החלשים ביותר את מה שמגיע להם בדין.

מיכאל מלכיאלי: זה לא הכספים הקואליציוניים שעודד דיבר עליהם.

עודד פורר: אני לא דיברתי על העברה ספציפית.

מיכאל מלכיאלי: אנחנו מקווים שהנושא הזה כן ייפתר.

מיכאל מלכיאלי: אני לא זוכר מתי זה היה, אבל היה דיון בוועדה על הנושא של דיור להשכרה, על מאות ואלפי יחידות של דיור להשכרה.

מיכאל מלכיאלי: אמרתי בזמנו שלא מתוכננת אף דירה במקומות חרדיים, בערים חרדיות, בשכונות חרדיות.

מיכאל מלכיאלי: ישבו כאן נציגי מינהל התכנון שהבטיחו לנו שיעדכנו אותנו על המקומות המתוכננים לציבור החרדי בדירה להשכיר.

מיכאל מלכיאלי: היום, כשאני עובר על סדר היום, אני מגלה שיש ערים שלמות של תכנון, תב"עות חדשות לאלפי יחידות, בלי אף דירה לציבור החרדי.

מיכאל מלכיאלי: אני חושב שהמצוקה של הדיור לציבור החרדי גדולה מאוד.

מיכאל מלכיאלי: האוצר הבטיח שבדיון הבא נקבל תשובות.

מיכאל מלכיאלי: איפה התכנון?

מיכאל מלכיאלי: הבטיחו שיביאו לוועדה תשובות.

מיכאל מלכיאלי: היום זה בא לדיון בלי תשובות.

מיכאל מלכיאלי: אני מקווה שבמשך הדיון תדרוש את התשובות האלו.

יאיר גולן: הפעילות של מרכז רבין היא פעילות שאמורה להיפסק בסוף השנה הזאת אם לא יעבור התקציב.

יאיר גולן: אני מבקש שהנושא הזה יוכרע.

ינון אזולאי: לגבי החינוך המיוחד, כמובן שאני מצטרף לדבריך, אדוני היושב-ראש, ולדבריו של חברי חבר הכנסת מלכיאלי.

ינון אזולאי: אני לא יודע כמה אפשר להאמין לאוצר שב-2020 זה יהיה, כי כל פעם הם דוחים את זה בעוד שנה, בעוד חצי שנה.

ינון אזולאי: לגבי הנחות שניתנות במעונות היום, ההורים השנה שילמו יותר.

ינון אזולאי: איזה הורים שילמו יותר?

ינון אזולאי: אלה שדווקא זכאים להנחות.

ינון אזולאי: הם שילמו בגלל הקיצוץ בסבסוד של מעונות היום.

ינון אזולאי: צריך לקחת מהבינוי של מעונות היום במקומות החזקים ולהעביר כך שההורה שזכאי לסבסוד יותר גדול יקבל את זה.

ינון אזולאי: משרד הרווחה יצטרך לתת תשובה למה הוא נותן את המכה בסבסוד של המסכנים, של החלשים, ולא נותן את המכה בבינוי של מעונות היום במקומות החזקים.

משה גפני: אנחנו עוברים להעברות.

משה גפני: בקשה 5 עד 6.

אופיר ג'ורנו: הפנייה נועדה לתקצב 200 מיליון ש"ח במזומן עבור משרד האוצר למימון עמלת חיתום והוצאות תפעול שוטפות של ארגון הבונדס.

אופיר ג'ורנו: הארגון מהווה חלק מיכולות גיוס החוב החיצוני של החשב הכללי במשרד האוצר.

אופיר ג'ורנו: המדיניות נקבעת בהתאם לצורכי הממשלה.

עודד פורר: מה הדחיפות כרגע?

משה גפני: זה נמצא פה חצי שנה.

עודד פורר: מה קורה אם לא נאשר את זה?

אופיר ג'ורנו: המשמעות של אי תשלום הוצאות הטיפול של הבונדס היא פגיעה ביכולת הגיוס של ארגון הבונדס.

אופיר ג'ורנו: זו פגיעה בניהול החוב שלנו, זה ניהול לא אופטימאלי של החוב שייקר עלויות.

עודד פורר: כשעשיתם את התקציב ידעתם מה יהיו ההוצאות.

עודד פורר: מה קרה שהוצאות התפעול גדלו ב-200 מיליון שקל באמצע השנה?

אופיר ג'ורנו: 200 מיליון שקל זה לא גידול בהוצאות הטיפול, זה הוצאות הטיפול בעצמן.

עודד פורר: אני לא מבין איך הוצאות טיפול שוטפות מגיעות להעברות תקציביות.

עודד פורר: למה זה לא בתקציב?

אופיר ג'ורנו: אם היינו יכולים לתקצב את זה בתקציב המקורי, כמובן שזה מה שהיינו עושים.

עודד פורר: יש ארגון.

עודד פורר: כשאתה יודע מה ההוצאות השוטפות של הארגון, אתה מתקצב את ההוצאות השוטפות של הארגון.

עודד פורר: אתה אומר לי עכשיו: אני באתי עכשיו עם בקשה לממן את ההוצאות השוטפות של הארגון.

עודד פורר: אנחנו נמצאים כבר בחודש אוקטובר.

עודד פורר: האם הארגון מפסיק לעבוד עכשיו, או שההוצאות האלו כבר יצאו?

אופיר ג'ורנו: תקציב 2019 אושר בממשלה באזור ינואר.

אופיר ג'ורנו: מאז עשינו דיונים.

אופיר ג'ורנו: החלטנו לשנות את האופן שבו אנחנו משקפים את ההוצאה הזאת.

עודד פורר: איך שיקפת את ההוצאה הזאת קודם?

אופיר ג'ורנו: באופן שונה.

עודד פורר: מה זה "באופן שונה"?

אופיר ג'ורנו: תקציב המדינה הוא 400 מיליארד שקל.

אופיר ג'ורנו: ברור לכם שיש דיונים באופן שוטף.

עודד פורר: זה הוצאות שוטפות.

עודד פורר: אני לא מדבר איתך על הנדסת טילים לנאס"א.

אופיר ג'ורנו: אלו הוצאות שוטפות לגיוס החוב.

אופיר ג'ורנו: הבונדס מגייס את החוב, ואנחנו מקבלים ממנו כספים.

אופיר ג'ורנו: האם אתה מקזז את הכספים בגין ההוצאות השוטפות, האם אתה רושם אותם בצד ההוצאה – זה סוג הדיונים המתודולוגיים שאנחנו מקיימים ביחד עם החשב הכללי.

אופיר ג'ורנו: זאת ההחלטה כרגע.

עודד פורר: מתי החלטתם?

אופיר ג'ורנו: ההחלטה עצמה הוחלטה בתחילת 2019.

אופיר ג'ורנו: הפנייה התקציבית הוגשה בפברואר 2019, ואנחנו דנים בה באוקטובר 2019.

משה גפני: מי בעד אישור פניות 5 עד 6, ירים את ידו?

משה גפני: מי נגד?

משה גפני: בעד – 6

משה גפני: פניות 5 עד 6 אושרו.

אחמד טיבי: רביזיה.

משה גפני: מספר פנייה לוועדה: 24 עד 25.

שני מנדל לאופר: הפנייה התקציבית נועדה לתקצוב סך של שמונה מיליוני ₪ בהוצאה במרכז למיפוי ישראל, זאת לפי פירוט התוכניות להלן: תגבור תקצוב הוצאות התפעול של המרכז לאור עלייה בעלויות השוטפות של המרכז: שירותי ניקיון, אבטחה ותחזוקה בסך חמישה מיליוני ₪.

שני מנדל לאופר: אנחנו רוצים לתקצב עוד שלושה מיליוני ₪ בהוצאה עבור פתיחת המידע הקדסטרי לציבור, הכולל את כל הנתונים הקושרים לגבולות של גושים וחלקות רשומים.

שני מנדל לאופר: מקורו של הסיכום הינו בהתאם לגיבוש תכנית העבודה של המרכז ופתיחת המידע לציבור.

אורלי לוי אבקסיס: על חשבון מה זה בא?

שני מנדל לאופר: אני לוקחת את זה ממקורות אחרים שיש לי.

שני מנדל לאופר: אנחנו לוקחים את זה מפרויקטים אחרים של מידע בשוק הנדל"ן, בתחום התשתיות.

שני מנדל לאופר: זה כן בא על חשבון פרויקטים אחרים.

משה גפני: מי בעד אישור פניות 24 עד 25, ירים את ידו?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: מספר פנייה לוועדה: 58 עד 59.

שני מנדל לאופר: הפנייה התקציבית נועדה לתקצוב סך של 19 מיליוני ₪ בהוצאה וסך של 61 מיליוני ₪ בהרשאה להתחייב בדיור הממשלתי עבור חברת "דירה להשכיר".

שני מנדל לאופר: התקצוב הוא עבור תכנון קרקעות ושיווק פרויקטים, לפי התקדמות הביצוע בפועל של חברת "דירה להשכיר".

מיכאל מלכיאלי: בדיון הקודם הבטחתם להגיד איזה ערים נוספות יש לכם בתכנון.

שני מנדל לאופר: לגבי ההערה הקודמת שלך, יש לנו עכשיו פרויקט שאנחנו מנסים לקדם בבני ברק.

מיכאל מלכיאלי: כמה יחידות דיור?

שני מנדל לאופר: 630 יחידות דיור ברכסים ובאלעד.

אורית פרקש הכהן: מדובר כאן בהרשאה לחיוב.

אורית פרקש הכהן: הרשאה לחיוב אומר שזו הוצאה עתידית שלא התחייבתם בעדה.

אורית פרקש הכהן: זה נובע מזה שהיו עיכובים בהוצאה לפועל של הפרויקטים על ידי "דירה להשכיר"?

שני מנדל לאופר: הרשאה להתחייב זה שאנחנו נותנים לחברה את היכולת להתחייב לפי אבני דרך.

אורית פרקש הכהן: למה אתם באים עכשיו עם התחייבות עתידית?

אורית פרקש הכהן: זה משהו שמתעכב בביצוע משנת הכספים הקודמת?

שני מנדל לאופר: הפנייה הזאת היא מתחילת השנה, היא לא התעכבה משנה שעברה.

שני מנדל לאופר: אלה פרויקטים של תכנון בקרקעות פרטיות, בקרקעות מדינה.

עודד פורר: יש פה קיצוץ של 20 מיליוני שקלים בתמיכה בהוראה, במחקר ובהשכלה גבוהה.

עודד פורר: מה זה הקיצוץ הזה?

שני מנדל לאופר: זה לא קיצוץ.

שני מנדל לאופר: חברת "דירה להשכיר" מקימה מעונות סטודנטים.

שני מנדל לאופר: אוניברסיטאות נעזרו ב"דירה להשכיר" כדי שתשווק דיור להשכרה.

שני מנדל לאופר: זה לא קיצוץ, זה פשוט תשלום עבור התחייבויות.

משה גפני: מי בעד פניות 58 עד 59, ירים את ידו?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: מספר פנייה לוועדה: 60 – בניית כיתות לימוד.

מוחמד חלאילה: הפנייה נועדה להגדלת תקציב ההוצאה המותנית בהכנסה בסך של 222 מיליוני ₪ לצורך בינוי כיתות לימוד בהתאם לתכנית החומש לבינוי כיתות לימוד בשנים 2017-2021, וביצוע שינויים פנימיים בהתאם לביצוע בפועל.

אחמד טיבי: באיזה ישובים?

מוחמד חלאילה: בכל הישובים בארץ.

מוחמד חלאילה: חלוקת הכיתות במשרד החינוך מתבצעת על פי קריטריונים מקצועיים.

משה גפני: רק אין את החינוך החרדי פה.

אחמד טיבי: אני מבקש פירוט.

מיקי לוי: אדוני היושב-ראש, תנחה אותם לתת לנו פירוט היכן נבנות הכיתות על פי כל ישוב וישוב.

משה גפני: יש לכם את הרשימה?

מוחמד חלאילה: ברור שיש.

משה גפני: תעבירו לנו את הרשימה, אנחנו נביא את זה להצבעה.

איתי חוטר: מדובר ב-222 מיליון שרובם הוצאו זה מכבר על ידי הרשויות המקומיות.

איתי חוטר: זו הבשלה של הרשאה להתחייב למזומן.

איתי חוטר: הרשויות מחכות לכסף הזה הרבה מאוד זמן.

משה גפני: אני מבקש שתביאו את הרשימה.

מוחמד חלאילה: הרשימה היא לא מיידית.

שגית אפיק: ביקשנו אותה לפני מספר ימים.

מוחמד חלאילה: מדובר בהוצאה עבור פרויקטים שיצאו בעבר, זה לא תקצוב עתידי.

אחמד טיבי: זה הסעיף שדיברתי עליו בהתחלה, הסעיף של בניית כיתות לימוד בשלטון המקומי.

אחמד טיבי: אני מציע להעביר את זה בכפוף להעברת הרשימה של כל הישובים לוועדה.

משה גפני: אני מבקש את הרשימה, אנחנו נצביע עליה היום.

משה גפני: מספר פנייה לוועדה: 61 עד 62.

אורלי ליימן עיני: הפנייה נועדה להעביר סך של 184 מיליון 904 אלף ₪ למשרד החינוך עבור מימון החלטות ממשלה, מימון הסכמים קואליציוניים בהתאם לבקשת הממשלה.

אורלי ליימן עיני: הפנייה נועדה להעביר 12 מיליון 489 אלפי ₪ עבור יישום החלטת ממשלה מספר 959 מיום 10.01.16 שעניינה "תכנית לפיתוח ולהעצמת היישובים הדרוזים והצ'רקסים לשנים 2016-2019", והחלטת ממשלה מספר 2397 מיום 12.02.2017 שעניינה "תכנית לפיתוח כללי חברתי בקרב האוכלוסייה הבדואית בנגב בשנים 2017-2021".

משה גפני: למה לא מופיעה פה הכשרה חלופית?

טל שחם: שנת 2019 היא שנה תקציבית מאוד מאוד מאתגרת, טרם נמצא מקור תקציבי.

משה גפני: אני עובר לסעיף הבא.

משה גפני: שאגף התקציבים לא יעשה ממני צחוק.

משה גפני: כל הזמן טוענים שצריך שהבנות ילמדו הכשרה חלופית – ראיית חשבון, כל הדברים האלה.

משה גפני: למה זה לא מופיע?

משה גפני: היו צריכים להיות פה 20 מיליון שקל.

משה גפני: מספר פנייה לוועדה: 65 עד 66.

נתנאל אושרי: הפנייה נועדה להעברת 10 מיליון ₪ עבור מיזם ביטחון תזונתי שמספק כרטיסי מזון וסלי מזון לכ-10 אלפים משפחות נזקקות בכל רחבי הארץ.

ינון אזולאי: כל שנה מוציאים קול קורא עבור עמותות וארגוני גג שמספקים סלי מזון בשוטף.

ינון אזולאי: השנה זה לא יצא.

ינון אזולאי: מה קורה עם זה?

ינון אזולאי: כל שנה היה שר שהיה לוחץ וברגע האחרון זה ניתן.

ינון אזולאי: מדובר סך הכל על 8,10 מיליון שקל בשביל כל מאות הארגונים האלה.

ינון אזולאי: העמותות מתקצבות פי כמה וכמה יותר מ-10 מיליון השקלים האלה.

ינון אזולאי: למה הקול קורא הזה לא יוצא, והאם אתם מתכננים להוציא אותו?

אורית פרקש הכהן: אני רוצה לבקש התייחסות ספציפית לארגון "לתת".

אורית פרקש הכהן: פנו אלי מהארגון הזה, יש בעיה בהמשך התקצוב שלו.

אורית פרקש הכהן: הייתי רוצה להבין איפה הדברים עומדים.

אורית פרקש הכהן: עוד פעם, מדובר בתשלומים זניחים.

חנן פריצקי: מדובר על שישה מיליון שקל, מחציתם מגיע מהאוצר, מחציתם מגיע מתקציבים מיוחדים שמגיעים אלינו.

חנן פריצקי: אין לנו כרגע את המקור האוצרי ואת המקור הפנימי.

חנן פריצקי: כרגע אנחנו מתקשים מאוד לשים את הכסף הזה.

חנן פריצקי: מדובר בשישה מיליון שקל שאנחנו שמים כל שנה לקראת אוקטובר.

חנן פריצקי: כרגע אין לנו מקורות תקציביים.

אורלי לוי אבקסיס: כמה אתם נפגעים מהקיצוץ הרוחבי שמופיע פה?

אורלי לוי אבקסיס: כשמדובר במשרד הרווחה, זה לקחת ממסכן אחד ולהעביר למסכן אחר.

אורלי לוי אבקסיס: אין להם משחק, אין להם רזרבות.

משה גפני: הקיצוץ הרוחב לא עומד לדיון עכשיו.

אורלי לוי אבקסיס: הוא רלוונטי גם עכשיו.

משה גפני: אני מבקש שעד הישיבה הבאה, שהיא תהיה בעוד כמה ימים, אתם תפנו לאוצר ותגידו שכל חברי הוועדה מבקשים את הכסף הזה כפי שהוא ניתן בשנה שעברה.

משה גפני: אני לא יודע מה זו המילה "מאתגרת" בעברית, אין לי שום מושג.

משה גפני: אנחנו לא יכולים לפגוע, במיוחד לא המשרד שלכם, באנשים הכי חלשים שצריך לעזור להם.

משה גפני: אני מבקש, תפנו עוד היום למשרד האוצר, תנסו להגיע לפתרון.

משה גפני: עד הישיבה הבאה אני רוצה פתרון לעניין הזה.

שלמה קרעי: הכותרת של הפנייה היא אמנם מיזם ביטחון תזונתי, אבל הפירוט כולל שירותי מרכז הכוללים הוצאות הסברה, דוברות, פרסום, הדרכה, השתלמויות, מענקי לימוד ופעילויות רווחה לעובדים.

שלמה קרעי: בנוסף, אחרי כל המחשוב, מערכות המידע, הוצאות התפעול דוגמת ארנונה ושכר דירה, כוללת התכנית התמודדות עם מצבי חירום ותמיכה בביטחון תזונתי.

שלמה קרעי: כמה מתוך ה-10 מיליון האלה זה ביטחון תזונתי?

שלמה קרעי: מה, זו עבודה בעיניים?

נתנאל אושרי: כל ה-10 מיליון מיועדים לביטחון תזונתי.

נתנאל אושרי: הפירוט מפרט את הפעילויות שמתבצעות במסגרת התכנית.

נתנאל אושרי: התכנית הזאת מחולקת לכל מיני סעיפים.

חנן פריצקי: באישור תקציבי אתה נדרש לתעד את כל הפעילות שנעשית בתוך התכנית התקציבית הרלוונטית.

חנן פריצקי: בתוך התכנית התקציבית הרלוונטית יש דברים שונים.

חנן פריצקי: 10 מיליון שקל באישור הרלוונטי הזה הולך כולו לטובת פרויקט הזנה.

משה גפני: מי בעד פניות 65 עד 66, ירים את ידו?

משה גפני: מי נגד?

משה גפני: בעד – פה אחד

משה גפני: נמנעים – אין

משה גפני: מספר פנייה לוועדה: 82-85 –המשרד לשירותי דת.

שני מנדל לאופר: הפנייה התקציבית מעבירה סכום של 16 מיליון שקלים בהוצאה.

שני מנדל לאופר: מבקשים תוספת תקציב הוצאה בסך 11 מיליוני ש"ח עבור קליטת רבני התיישבות, תקצוב המרכז למקומות קדושים, תפעול קבר הרשב"י, פיתוח המקומות הקדושים.

שני מנדל לאופר: השינוי מתבצע בעקבות התקדמות הביצוע בפועל.

שני מנדל לאופר: השינוי השני שאנחנו מבקשים הוא תקצוב סך של שלושה מיליון שקלים בהוצאה עבור פיתוח בתי עלמין ברחבי הארץ והצטיידות למערך הקבורה בחירום של המשרד.

שני מנדל לאופר: השינוי מתבצע לפי התקדמות ביצוע הפיתוח בפועל.

שני מנדל לאופר: שינוי נוסף הוא תקצוב 600 אלפי ₪ בהוצאה עבור הוצאות מחשוב.

משה גפני: זה גם על קבורה רוויה וקבורה אזרחית?

שני מנדל לאופר: המשרד תומך בפיתוח בתי עלמין.

משה גפני: כתוב פה קבורה רוויה וקבורה אזרחית.

שני מנדל לאופר: זה תיאור התכנית.

עודד פורר: מה הם שרותי הייעוץ וההפריה שנותן המשרד לשירותי דת?

עודד פורר: מה המשרד עושה בנוגע לקליטת עלייה?

מיכאל מלכיאלי: מה שמשרד הקליטה לא עשה.

עודד פורר: השאלה השנייה נוגעת לבתי עלמין.

עודד פורר: אדוני, טיפלתי בשבוע שעבר במקרה של אזרח לא יהודי - הוא עבר גיור שלא הכירו בו - שנפטר מסרטן.

עודד פורר: הוא שירת בצה"ל.

עודד פורר: הוא תושב רחובות שהיה צריך להיקבר בבאר- שבע.

עודד פורר: אם כותבים שהפנייה הזאת מיועדת גם לפיתוח בתי עלמין אזרחיים, בסדר, כי צריך לתת פתרונות גם למי שלא יכול להיקבר בבתי עלמין הרגילים.

משה גפני: קבורה אזרחית נמצאת בתכנית.

עודד פורר: כתוב בדף הראשון.

עודד פורר: כשאתה נכנס פנימה, אתה רואה שהתוספת הזאת היא רק לבתי העלמין היהודיים.

חזי כהן: יעוץ והפריה לא מופיעים בפנייה הזאת, זה נכנס בתוך התכנית.

חזי כהן: יש תהליכי הפרייה שאנשים עושים.

חזי כהן: אנחנו תומכים בארגונים ששומרים על הכשרות ההלכתית של הנושא הזה.

משה גפני: זה לא מופיע בפנייה הזאת?

חזי כהן: זה לא מופיע בפנייה הזאת.

חזי כהן: גם קליטת עלייה ובעיות ביטחוניות לא נמצאות בפנייה הזאת.

חזי כהן: התקנה הזאת משמשת למיגון מבני דת באזורי עימות, בעיקר בעוטף עזה, אבל היא לא מופיעה בפנייה.

אורלי לוי אבקסיס: בדיוני התקציב הקודם יצאה הוראה מהיועץ המשפטי לממשלה על כך שמשרד יכול לתת שירותים רק בתחום ההתמחות שלו.

אורלי לוי אבקסיס: אני רוצה להבין מדוע המשרד לענייני דת עוסק בנושא של מיגון.

חזי כהן: קליטת עלייה ובעיות ביטחוניות זה שם התקנה.

חזי כהן: אנחנו השתמשנו בתקנה הזאת כדי למגן את מבני הדת שנמצאים באזורי עימות, בעיקר בעוטף עזה.

משה גפני: היועץ המשפטי אישר את זה?

חזי כהן: בוודאי.

חזי כהן: אנחנו היינו משלמים משם מיגוניות של בתי כנסת ומקוואות.

חזי כהן: מה לעשות, הם תחת אחריותנו.

משה גפני: התקנה הזאת שנמצאת בתקציב לא מופיעה בפנייה הזאת.

משה גפני: האם היא אושרה על ידי היועץ המשפטי?

משה גפני: מיגון שייך למשרד הביטחון.

חזי כהן: בוודאי.

חזי כהן: כמעט כל שנה אנחנו מביאים לפה פניות בנוגע לדברים שאנחנו צריכים למגן מהתקציב של המשרד.

עודד פורר: אבל אין פה בקשה למיגון.

חזי כהן: כרגע לא, אבל בעבר שילמנו כסף עבור מיגוניות של בתי כנסת ומקוואות.

שלמה קרעי: בתכנית שמופיעה כאן יש שירותי ייעוץ והפרייה, קליטת עלייה, פיקוח ובקרה, קשרים עם הגולה.

שלמה קרעי: מטרת השינוי לא קשורה לאף אחד מהנושאים האלה.

חזי כהן: בתכנית הזאת נמצאים כמה נושאים.

חזי כהן: אלה הם חלק מהנושאים.

חזי כהן: בתכנית הזאת אנחנו מתקצבים את המרכז למקומות קדושים ואת קבר רשב"י.

משה גפני: למה הבאתם פה את העניין של ביטחון ואת העניין של קליטה?

חזי כהן: זה הפירוט של התכנית.

משה גפני: מי הכין את הפנייה הזאת?

חזי כהן: אגף תקציבים.

שני מנדל לאופר: התכנית היא תמיכה בשירותי דת.

שני מנדל לאופר: חלק מהתמיכה בשירותי דת זה גם תקצוב מרכז למקומות קדושים, קבר הרשב"י.

משה גפני: בשביל מה הוספתם פה את כל ההפרייה, הביטחון והקליטה?

שני מנדל לאופר: זה נמצא שם.

שני מנדל לאופר: אנחנו מחויבים לכתוב את פירוט התכנית.

עודד פורר: מה לגבי בתי עלמין אזרחיים?

חזי כהן: מדובר על פיתוח בתי עלמין יהודיים ברשויות ובמועצות דתיות.

עודד פורר: מה אתם עושים בנוגע לקבורה אזרחית?

חזי כהן: יש תמיכה ייעודית לקבורה אזרחית.

חזי כהן: אנחנו גם עשינו פעילות מאוד מאוד ענפה בשנה קודמת כדי לעודד את הקבורה האזרחית ולהקים בתי עלמין לקבורה אזרחית.

עודד פורר: כמה בתי עלמין כאלה קמו?

חזי כהן: יצא קול קורא בסכום לא מבוטל מכספי המשרד לשירותי דת.

עודד פורר: כמה בתי עלמין יש לקבורה אזרחית?

חזי כהן: אני לא יודע את התשובה, אני יכול לבדוק.

משה גפני: מי בעד פניות 82 עד 85, ירים את ידו?

משה גפני: מי נגד?

משה גפני: בעד – רוב

משה גפני: נמנעים – מיעוט

עודד פורר: רביזיה.

משה גפני: 86 עד 88 – משרד התיירות.

עומרי בן-חורין: הפנייה נועדה לתקצב סכום של 129,414 אלפי שקלים לתגבור תקציב משרד התיירות ושינויים פנימיים בתוך תקציב המשרד.

אורית פרקש הכהן: מדובר על סכום שהתחייבו מבחינה חוזית?

אורית פרקש הכהן: אני רואה שזו לא הרשאה להתחייב.

עומרי בן-חורין: הרוב זה כסף מזומן לקמפיינים שמבצעים במדינות היעד – מדינות אירופה, צפון אמריקה.

אורית פרקש הכהן: האם זה הזמן לאשר 130 מיליון שקלים על קמפיינים כשאולי הכסף הזה ילך אחרי זה להקלה בגזירות על הציבור?

עומרי בן-חורין: הסכומים האלה נלקחו מראש בחשבון.

יאיר גולן: אתם כורכים יחדיו הוצאות תפעוליות וסעיף שהוא אופציונאלי.

יאיר גולן: כריכת הדברים יחדיו איננה הגיונית, לא ככה נכון להצביע על הדברים.

יאיר גולן: יש הבדל בין תפעול שוטף, שהוא הכרחי, לבין פרויקטים.

עומרי בן-חורין: תקציב השיווק מבחינת משרד התיירות זו הפעילות העיקרית של המשרד.

יאיר גולן: אני מוחה על כריכת הדברים יחדיו.

משה גפני: מי בעד אישור פניות 86 עד 88, ירים את ידו?

משה גפני: מי נגד?

משה גפני: בעד – רוב

משה גפני: נמנעים – מיעוט

משה גפני: מספר פנייה לוועדה: 97 עד 98.

נתנאל אושרי: הפנייה נועדה לתקצוב סך של 150 מיליון ₪ עבור מעונות יום שיקומיים לילדים עם מוגבלויות ופנימיות לנכים.

אורלי לוי אבקסיס: זה הכל מהוצאות פיתוח שלא מומשו?

חנן פריצקי: זו תוספת לתקציב הרווחה.

משה גפני: למה יש גידול בתשלומים שההורים משלמים למעונות היום?

חנן פריצקי: אחד, היו צריכים להעלות מחירים עקב ייקור שוטף של המדד, ושניים, היה קיצוץ רוחבי שנעשה בתקציב.

ינון אזולאי: למה לא לקחתם את זה מהבינוי בערים האיתנות במקום לקצץ להורים המסכנים?

ינון אזולאי: מי שמפסיד מהקיצוץ הזה הוא אותו הורה שמסובסד יותר.

חנן פריצקי: יש בעיה לקחת מתקציב מזומן לתקציב של הרשאה להתחייב.

חנן פריצקי: ברגעים אלה מתקיים דיון אצל מנכ"ל משרד הרווחה, על מנת לגרום למצב שבו הגידול שיש בסבסוד של ההורים ייעשה בצורה קצת שונה.

חנן פריצקי: צריך לקחת בחשבון שבקיצוצים רוחביים נפגעים גם שירותים מהסוג הזה.

ינון אזולאי: אתה לא יכול לקחת דווקא מההורים החלשים.

חנן פריצקי: משרד העבודה והרווחה לא יכול להתעלם מהקיצוצים שהושתו על תקציב המשרד.

משה גפני: ישבתי עם שר האוצר ביום חמישי.

משה גפני: אחד הסעיפים שהיה על סדר היום הוא הסבסוד של ההורים במעונות.

משה גפני: המציאות הזאת שזה גדל באופן דרמטי – זה לא מקובל עלינו.

אדוני, בזמנו גם אני פניתי אליך בעניין הזה.

גם פניתי לשר הרווחה.

מה שנעשה פה היה מן מחטף.

זה כן בתוך ה-flat.

אף פעם לא העלו בצורה הזאת.

צריך לקבל החלטה אם פוגעים בסובסידיות לאוכלוסיות שאנחנו רוצים שילכו לעבוד.

לא מדובר רק בפגיעה בסבסוד, מדובר גם בשינוי בתקצוב של המעונות עצמם - הורדה של כוח אדם, הורדה של כל מיני סעיפים.

יש תקציבי בינוי שגם האוצר יודעים וגם אתם יודעים שלא ימומשו.

שר הרווחה הקודם אמר לי: "זה לא היה על דעתי, לא התייעצו איתי".

עם שר הרווחה של היום לא הספיקו להתייעץ.

זו החלטה של כמה פקידים במחטף.

צריך לעצור את זה.

ינון אזולאי: את הבינוי הייתם צריכים לחלק בצורה אחרת, לא בצורה של "כל הקודם הזוכה".

ינון אזולאי: יכולתם לעשות כך שההנחה תהיה רוחבית על כולם.

אורלי לוי אבקסיס: אדוני היושב-ראש, אתה זוכר שגילינו פה ש-35 מיליון שקלים נלקחו מהתכנית של המשפחתונים כדי לשרת איזו שהיא פעילות כזאת או אחרת?

אורלי לוי אבקסיס: גילאי 0-3 אצל כולם, בטח ובטח אצל העבודה-גשר, זה חלק מהבטחת הבחירות, לא רק סיסמת בחירות, שאנחנו צריכים לראות איך אנחנו עושים את זה.

אורלי לוי אבקסיס: היו 11 קיצוצים רוחביים בקדנציה האחרונה.

אורלי לוי אבקסיס: 11 הקיצוצים הרוחביים האלה פגעו בתכניות שהן בגדר הצלת חיים.

אורלי לוי אבקסיס: השבוע התעוררנו למצב שבו ילדה שחיכתה עם צו בית משפט להשמה למוסד שאמור להגן עליה, על משפחתה, נמצאה מתה ללא רוח חיים רק בגלל שלא היה מקום להכניס אותה כי יש מחסור באותן מסגרות לילדים בסיכון, לנוער בסיכון.

אורלי לוי אבקסיס: שנה אחרי שנה אחרי שנה אתם אומרים: אנחנו מחפשים את התקציב, מחפשים את התקציב.

אורלי לוי אבקסיס: איפה זה עומד, באיזה שלב?

אורלי לוי אבקסיס: כמה ילדים כאלה יש בהמתנה?

משה גפני: שר האוצר אמר שהוא הולך לדבר איתכם ולתת לי תשובה.

משה גפני: העמדה של כולנו, של כל חברי הוועדה, זה שהנושא הזה של סבסוד המעונות יחזור לקדמותו.

משה גפני: אני מבקש על זה תשובה.

יעל לינדנברג: ה-flat הוא הפחתה רוחבית, הוא בוצע גם מתקציבי הבינוי.

יעל לינדנברג: לא הייתה הסטה מתקציבי הבינוי לסבסוד.

אורלי לוי אבקסיס: אולי לקחת מסעיף הבינוי הזה לאותם נושאים שהם אקוטיים, למשל לאותן מסגרות לאותם ילדים עם צו בית משפט שאין להם השמה.

משה גפני: אנחנו דורשים לסבסד את המעונות מהבינוי.

משה גפני: הבינוי לא ינוצל עד סוף השנה התקציבית הזאת.

משה גפני: סעיף הבינוי זה סעיף שהוא יותר אקסטרה.

משה גפני: אני מבקש להעביר מסעיף הבינוי לסעיף של אנשים שהם כלכלית במצב יותר קשה.

משה גפני: אני מבקש תשובה עד הישיבה הבאה.

ינון אזולאי: תיקחו מסעיף הבינוי ברשויות האיתנות.

משה גפני: מי בעד פניות 97 עד 98, ירים את ידו?

משה גפני: בעד – רוב

משה גפני: נמנעים – אין

משה גפני: מספר פנייה לוועדה: 99 עד 100.

נתנאל אושרי: הפנייה נועדה לתקצוב סך של 150 מיליון ₪ עבור שעות סיעוד נוספות לניצולי שואה מהביטוח הלאומי.

משה גפני: מי בעד פניות 99 עד 100, ירים את ידו?

משה גפני: בעד – פה אחד

משה גפני: נמנעים – אין

משה גפני: פניות 113 עד 118 - רשויות פיקוח.

טל שחם: הפנייה התקציבית נועדה לתקצוב סך של 72 מיליון ו-651 אלפי שקלים לרשות הטבע והגנים, זאת לצורך פיתוח אתרי טבע ומורשת ברשות, תקצוב פרויקטים בהתאם להחלטות ממשלה, תקצוב פרויקטים משותפים למשרדי ממשלה, היערכות למניעת שריפות יער ברחבי הארץ.

משה גפני: מי בעד פניות 113 עד 118, ירים את ידו?

משה גפני: בעד – פה אחד

משה גפני: נמנעים – אין

משה גפני: מספר פנייה: 119 עד 132.

חזי כהן: הפנייה התקציבית נועדה לתגבור משרד ראש הממשלה והמשרדים אחרים בסעיף 04 בסך של 158 מיליון ו-577 אלפי ₪ בהוצאה, 250 אלפי ₪ בהוצאה מותנית בהכנסה, 47 מיליון ו-96 אלפי ₪ בהרשאה להתחייב, 82 חודשי עבודה בלתי צמיתה ו-4.5 תקני כוח אדם.

חזי כהן: מטה משרד ראש הממשלה - 84 מיליון 825 אלף ₪.

חזי כהן: מטרות השינוי: 30 וחצי מיליון עבור נסיעות ראש הממשלה לחו"ל, בהתאם לקצב הביצוע בפועל בשנת 2019, 8 מיליון 675 אלפי ₪ בגין אבטחת ראשי ממשלה לשעבר, 7.8 מיליון עבור תכנית לקידום יוצאי אתיופיה, 5 מיליון ₪ עבור תקציב אבטחה ראש הממשלה באירועים בהם הוא משתתף מחוץ למשרד.

חזי כהן: התכניות האחרות: 40 מיליון עבור מערך הסייבר, 25 מיליון וחצי עבור הקרן למורשת הכותל, בהתאם להחלטות ממשלה וקצב הביצוע בפועל, 48 מיליון ו-525 אלפי ₪ עבור משרד התפוצות.

חזי כהן: בהרשאה יש 15 מיליון ₪ שהם בהתאם להחלטת ממשלה 3666 ולהסכמים הקואליציוניים.

אורלי לוי אבקסיס: למה לא הכנסת את מטוס ראש הממשלה כשפירטת עכשיו?

אורלי לוי אבקסיס: הורדתם את זה מפה?

משה גפני: מה הרשימה שאתם באגף תקציבים שמתם בפנייה הזאת?

אורלי לוי אבקסיס: שעטנז.

חזי כהן: סעיף 04 כולל הרבה מאוד משרדים מלבד משרד ראש הממשלה.

חזי כהן: יש שם את הלמ"ס, ששם יש את ההכנות למפקד האוכלוסין בשנת 2020 וביצוע פרויקטים שוטפים, יש את המשרד לשוויון חברתי, יש את מערך הסייבר.

משה גפני: מנהל מערך הסייבר אמר לי שאין להם תקציב בכלל.

חזי כהן: יש להם תקציב.

חזי כהן: זה תקציב נוסף שמגיע בהתאם לקצב הביצוע.

חזי כהן: לגבי השאלה של חברת הכנסת אורלי לוי-אבקסיס, אין בפנייה בכלל תקציב למטוס, יש תקציב לטיסות ראש הממשלה.

אורלי לוי אבקסיס: אם אתם באים עם איזו שהיא תכנית סל שיש בה תקציב מסוים, אני מבינה שלא חסר לכם כסף למטוס ראש הממשלה, או אולי כבר הבטחתם אותו על חשבון דברים אחרים.

אורלי לוי אבקסיס: זה תעדוף בתוך התקציב.

משה גפני: אומר אגף התקציבים, אומר הרפרנט: "אין פה בקשה למטוס ראש הממשלה".

אורלי לוי אבקסיס: שלוש מאות שבעים ומשהו מיליון שקלים כבר הובטחו למטוס.

משה גפני: אני מבין שמדובר על נסיעות שכבר בוצעו.

מיקי לוי: אם לא יפצלו את זה לתתי סעיפים, אנחנו נצביע, למרות שיש דברים חשובים, נגד.

משה גפני: אנחנו נצביע על זה יותר מאוחר.

משה גפני: מספר פנייה לוועדה: 133 – מענקים לניצולי שואה.

נתנאל אושרי: הפנייה נועדה לתקצוב סך של 30 מיליון ₪ בהוצאה מותנית בהכנסה, בהתאם להחלטת ממשלה מס' 4468 – תכנית סיוע לניצולי שואה מקבלי קצבה חודשית מגרמניה, בעקבות סיכום עם ממשלת גרמניה.

נתנאל אושרי: הכסף הוא בהוצאה מותנית בהכנסה שמגיעה ממשלת גרמניה עבור תוספת קצבה לזכאים.

משה גפני: מי בעד אישור פנייה 133, ירים את ידו?

משה גפני: מי נגד?

משה גפני: בעד – פה אחד

משה גפני: נמנעים – אין

משה גפני: מספר פנייה לוועדה: 134 עד 135.

שני מנדל לאופר: הפנייה נועדה להעברת סך של מיליון 200 שקלים חדשים לסעיף 29 – משרד הבינוי והשיכון.

שני מנדל לאופר: התכנית הראשונה היא תכנית השכר שכוללת תקצוב כמויות ועלויות השכר של עובדי המשרד הראשי.

שני מנדל לאופר: אנחנו מבקשים תוספת של 48 חודשי עבודה בלתי צמיתה עבור צוערים בשירות המדינה שעובדים במשרד.

שני מנדל לאופר: התכנית השנייה היא תכנית התפעול של המשרד, שמיועדת להוצאות התפעול של המשרד במסגרת התקשרויות בתחומי התחזוקה, ניקיון, חשמל, ארנונה, תקשורת, בתחום מערכות המידע, שמירה, יועצים, פרסומים, היערכות לחירום, בקרת מכרזי שיווק, רשם הקבלנים ופעולות בתחום הסיוע בדיור והאכלוס ואבטחת מזרח ירושלים.

שני מנדל לאופר: מטרת השינוי היא תקצוב סך של 7 מיליוני ₪ בהוצאה עבור פעולות בקרה במכרזים של משרד הבינוי והשיכון, תגבור תקציב האחזקה והניקיון, תגבור תקציב רשם הקבלנים ופעילות חוק המכר, העברת תקציב ממשרד המדע והמשטרה עבור שמירה בקריית הממשלה במזרח ירושלים ותקצוב סך של 36 מיליון ₪ בהרשאה להתחייב עבור מכרז מצלמות האבטחה במזרח ירושלים, בהתאם לביצוע בפועל ולאור מוכנות המשרד ליציאה למכרז מצלמות האבטחה.

אורלי לוי אבקסיס: למה משרד השיכון משתתף?

אורית פרקש הכהן: אני מבינה שמדובר כאן בהעברת עודפים בסך של 36 מיליון שקלים ממשרד התרבות והספורט, נכון?

שני מנדל לאופר: זה לא עודפים.

שני מנדל לאופר: משרד התרבות והספורט יושב עם משרד השיכון בקריה במזרח ירושלים.

שני מנדל לאופר: אלו הוצאות אבטחה שמתחלקות בין המשרדים.

אורית פרקש הכהן: אלה סכומים שהם הרשאה להתחייב לקראת שנת התקציב הקרובה?

שני מנדל לאופר: לא, זה דווקא במזומן.

אורית פרקש הכהן: מה זאת אומרת?

אורית פרקש הכהן: התחייבתם כבר על הסכומים?

שני מנדל לאופר: משרד השיכון משלם את הוצאות השמירה בקריה.

אורית פרקש הכהן: את מדברת על ההוצאות.

אורית פרקש הכהן: אני מדברת על המכרז שאתם עומדים לצאת אליו.

אורית פרקש הכהן: באיזה שלבים הוא נמצא?

אורית פרקש הכהן: מדובר כאן ב-36 מיליון שקלים רק בגין עריכת המכרז.

יוסי שבת: לגבי השמירה בתוך המתחם של הקריה, מדובר בהוצאות שוטפות.

יוסי שבת: אנחנו משלמים בפיגור.

יוסי שבת: אנחנו חייבים את זה כדי לסגור את השנה.

יוסי שבת: אלו השלמות של התקציב.

יוסי שבת: מכרז האבטחה פורסם, הוא באוויר.

יוסי שבת: אין התקשרות בגלל שמחכים לכסף.

יוסי שבת: המכרז מהווה צעדי התייעלות לביטחון במזרח ירושלים.

אורית פרקש הכהן: מה המשמעות של 36 מיליון?

אורית פרקש הכהן: 36 מיליון שקלים הם בגין עריכת המכרז, או שזו חלקה של המדינה כדי לקדם אותו?

יוסי שבת: לא, זה מכרז על לשים מצלמות מיגון אלקטרוניות במזרח ירושלים.

אורית פרקש הכהן: יש זוכה?

שני מנדל לאופר: לא פתחנו מעטפות.

שני מנדל לאופר: אנחנו לא יכולים עד שאין לנו תקציב.

מיקי לוי: משרד השיכון משלם על המצלמות האלו משנת 1982, מהיום שהייתי שם מפקד פלוגה.

מיקי לוי: האם עדיין משרד השיכון משלם אותן?

מיקי לוי: האם הוא מחזיק מערך אבטחה שלם?

יוסי שבת: יש היום גם מצלמות וגם מערך אבטחה.

יוסי שבת: המכרז הנוכחי מיועד לתגבר, להוסיף מצלמות נוספות.

אורלי לוי אבקסיס: אתם מכירים את ההוראה של היועץ המשפטי לממשלה מהתקציב הקודם?

אורלי לוי אבקסיס: כשפניתי ליועץ המשפטי לממשלה ולכנסת בשאלה אם משרד יכול לתת שירותים של משרד אחר ולשלם עליהם, הוא אמר לי שלא.

אורלי לוי אבקסיס: יצא מכתב, חוות דעת של יועץ משפטי לממשלה, שמבהיר שכספים שיוצאים מהמשרד צריכים להינתן לאותם שירותים שהמשרד מומחה בהם.

אורלי לוי אבקסיס: משרד הבנוי והשיכון לא אמור לתת שירותי אבטחה.

אורלי לוי אבקסיס: מדוע אתם שוב פעם נותנים יד לזה שמהתקציב של משרד השיכון יעשו פעילות שהיא לא באופי של המשרד?

אורלי לוי אבקסיס: אני פונה ליועצת המשפטית של הוועדה על-מנת לעצור את הדבר הזה.

אורלי לוי אבקסיס: אין לי שום בעיה לגבי כך שצריך לתקצב את השמירה במזרח ירושלים, אני רק לא חושבת שזה צריך לבוא מהקופה הקטנה של משרד השיכון.

משה גפני: בגלל הבעיות עם הסיפור של מזרח ירושלים, שזה לא משרד הביטחון, שזה לא המשרד לביטחון פנים, העבירו את זה למשרד השיכון, זה תקוע שם.

משה גפני: אנחנו נמצאים באמצע שנת התקציב, או לקראת סיומה של שנת התקציב.

משה גפני: אם אנחנו לא מאשרים את זה עכשיו, פירושו של דבר שתהיה שם פגיעה בשמירה.

משה גפני: אם תהיה ממשלה אמיצה, היא תיקח את הכסף הזה - -

אורית פרקש הכהן: הם עשו פעילות בניגוד להוראת היועץ המשפטי לממשלה.

משה גפני: אם היועצת המשפטית תגיד שזה לא כשר מבחינה משפטית, אני לא מצביע.

משה גפני: אם זה כשר, אפשר לשנות את זה כאשר יובא התקציב של 2020.

משה גפני: התקציב של 2019 עומד להסתיים.

משה גפני: אם זה לא יאושר עכשיו, תהיה פגיעה בשמירה שם.

משה גפני: היועצת המשפטית, יש בעיה?

שגית אפיק: אני לא מכירה את חוות הדעת של היועץ המשפטי לממשלה.

אורלי לוי אבקסיס: הוא היה על השולחן בתקציב הקודם.

שגית אפיק: לא ראיתי חוות דעת כזאת.

שגית אפיק: ממה שאני רואה פה, מדובר בהרשאה להתחייב על סך של 36 מיליון.

שגית אפיק: אם תסתכלי בהשלמות לדברי ההסבר, עמוד 107, את תראי ששאלנו אותם על זה.

שגית אפיק: התשובה שלהם הייתה: ביצוע מכרז המצלמות צפוי להסתיים בתוך 10 חודשים ממועד בחירת הזוכה, וביצוע המזומנים ייעשה בהתאם לביצוע השירותים בפועל.

אורלי לוי אבקסיס: היועץ המשפטי לממשלה, בעקבות אותה פנייה, הוציא חוות דעת ששמנו אותה על שולחן הוועדה.

שגית אפיק: תעבירי לי את חוות הדעת.

אורלי לוי אבקסיס: אני אעביר לכם את זה שוב.

אורלי לוי אבקסיס: אני אבקש לשמוע מהיועץ המשפטי לממשלה אם חוות דעתו דאז תקפה גם היום.

אורלי לוי אבקסיס: הבקשה פה היא לא בסמכות.

יוסי שבת: אני לא מכיר את חוות הדעת הזאת של היועץ המשפטי לממשלה.

יוסי שבת: אבטחת מזרח ירושלים נמצאת תחת אחריות משרד הבינוי והשיכון, וזה לפי החלטת ממשלה, לפי החלטת בית משפט העליון.

יוסי שבת: אנחנו לא מבצעים את זה שנה ראשונה, אנחנו מבצעים פעילות המשכית.

אורלי לוי אבקסיס: לא בכדי פניתי בפעם שעברה ליועץ המשפטי.

אורלי לוי אבקסיס: לא בכדי הוא הוציא את חוות דעתו על כך שהמשרד אמור לתת שירותים אך ורק במה שהוא מומחה.

אורלי לוי אבקסיס: זה הסכם פוליטי.

משה גפני: מי בעד פניות 134 עד 135, ירים את ידו?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: מספר פנייה לוועדה: 143.

אורלי ליימן עיני: הפנייה נועדה להעביר 120 מיליון שקלים עבור תכנית ההזנה במשרד החינוך, בהתאם לחוק יום חינוך ארוך וחוק ארוחה יומית לתלמיד.

משה גפני: מי בעד פנייה 143, ירים את ידו?

משה גפני: מי נגד?

משה גפני: בעד – פה אחד

משה גפני: נמנעים – אין

משה גפני: מספר פנייה לוועדה: 144 עד 146.

אמיר מוריץ: הפנייה נועדה להעביר 67,825 אלפי שקלים וכ-70 אלפי שקלים בהוצאה מותנית לרשות המיסים ומשרד האוצר.

אמיר מוריץ: הפנייה נועדה לקרן מס רכוש, לאכיפת עבירות הלבנת הון, לפרויקטים ברשות המסים, לשער עולמי.

מיקי לוי: הייתי שמח אם הייתם מכניסים לתוך זה את הפיצוי למסעדנים בעוטף עזה, אבל אני מבין שזה לא נוח לכם.

משה גפני: אנחנו נוסיף את זה.

משה גפני: מי בעד פניות 144 עד 146, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: מספר פנייה לוועדה: 147 עד 149.

עומרי בן-חורין: הפנייה נועדה להעביר סכום של 61,079 אלפי שקלים לסעיף פיתוח תיירות, לטובת מזומן בגין הרשאות עבר בהתאם לביצוע בפועל של הפעילות: פיתוח תשתיות ציבוריות בהתאם לפרויקטים שאושרו בעבר, מימון מענקים בהתאם לחוק עידוד השקעות הון ובהתאם להרשאות שניתנו בעבר, וכן לפיתוח אזור ים המלח.

משה גפני: מי בעד אישור פניות 147 עד 149, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: מספר פנייה לוועדה: 151 – משרד הרווחה.

נתנאל אושרי: הפנייה נועדה לתקצוב כוננויות ושעות נוספות עבור עובדי משרד הרווחה, בכללם עובדי מעונות ממשלתיים, קציני מבחן וחוקרי ילדים, בסך כולל של 14.6 מיליון ₪.

אורלי לוי אבקסיס: למה זה לא בוצע בבסיס התקציב?

קטי קטרין שטרית: האם אתם מתכוונים לעשות משהו לגבי הכשרתם של אותם עובדים שמגיעים אליהם הנוער שנמצא בסיכון גבוה?

קטי קטרין שטרית: קיבלתי הרבה מאוד פניות ותלונות על כך שמי שפוגש אותם לראשונה אחרי אונס או אחרי התעללות כזאת או אחרת הם אנשים שאין להם הכשרה.

מיכל שיר סגמן: יש להם הכשרה, אבל הם צריכים לבחור אם הם עוברים אותה או לא.

מיכל שיר סגמן: זו לא חובה.

אורלי לוי אבקסיס: לחוקרי ילדים יש הכשרה מאוד ספציפית.

חנן פריצקי: העובדים הסוציאליים ועובדי הטיפול עוברים הכשרה מאוד אינטנסיבית.

חנן פריצקי: יש לנו בית ספר מיוחד שמכשיר את העובדים הסוציאליים, זה חלק מובנה בתוך העבודה של המשרד עצמו.

חנן פריצקי: אנחנו עושים כמיטב יכולתנו ובהתאם לתקציב הקיים.

חנן פריצקי: לפעמים זה נדחק למקומות אחרים בגלל חוסר בתקציב.

אורלי לוי אבקסיס: קיצצתם בהכשרה של חוקרי ילדים?

חנן פריצקי: לא קיצצנו בהכשרה של חוקרי ילדים.

קטי קטרין שטרית: אני יכולה להביא לך מקרה של ילדה בת 7 שעברה אונס ונחקרה על ידי בחורה בת 19.

חנן פריצקי: אני לא מכיר את המקרה הספציפי, אבל אני מתקשה להאמין.

חנן פריצקי: חוקרי הילדים שלנו עוברים הכשרה.

חנן פריצקי: אף אחד לא חוקר ילד בלי הכשרה מתאימה.

קטי קטרין שטרית: אני מקווה שאחרי שיאושר התקציב ותקום הממשלה אנחנו נטפל בנושא של הכשרות, כי אני מקבלת דווקא מידע הפוך – שאין הכשרה מתאימה לחוקרים שנפגשים בפעם הראשונה עם אותם ילדים שמגיעים אחרי התעללויות כאלו ואחרות.

אורלי לוי אבקסיס: יכול להיות שלקחתם עובדים שהם לא עובדים סוציאליים בגלל המחסור?

חנן פריצקי: לא, אין חוקרי ילדים שהם לא עובדים סוציאליים.

ינון אזולאי: השבוע טיפלתי במקרה של נוער בסיכון במגזר החרדי.

ינון אזולאי: הקמתי גם פרויקטים של נוער נושר ונוער בסיכון במגזר החרדי.

חנן פריצקי: יש לנו מסגרות ייעודיות - הוסטלים ומסגרות שונות שמיועדים למגזר החרדי, למגזרים האחרים.

חנן פריצקי: << דובר >> ינון אזולאי (ש"ס): << דובר >> נוה חורש זו לא מסגרת סגורה.

חנן פריצקי: אין מסגרת ייעודית למגזר החרדי.

קטי קטרין שטרית: הילדה בת 7 היא ילדה חרדית.

ינון אזולאי: אתם עושים משהו בעניין?

חנן פריצקי: לא ידוע לי.

מרדכי יוגב: שישה הוסטלים לנערות ונערים בסיכון נסגרו.

מרדכי יוגב: עכשיו נפתח בית אורנים בירושלים.

מרדכי יוגב: שר הרווחה לשעבר אמר: "אין בעיה, אין נערות שמסתובבות וחסר להן".

מרדכי יוגב: אני לא רוצה להאשים אשמה ישירה, אבל התור למסילה הוא מעל חמישה חודשים.

מרדכי יוגב: בחוץ יש נערות בסיכון.

מרדכי יוגב: שלושה הוסטלים נסגרו בירושלים, שלושה הוסטלים ממשיכים של מלכישוע בעפולה ובבית שאן נסגרו – חוסר אחריות.

אורלי לוי אבקסיס: לאן הם הולכים?

מרדכי יוגב: הדברים מנוהלים שם בחוסר אחריות.

אורלי לוי אבקסיס: אני ביקשתי את רשימת ההמתנה.

מרדכי יוגב: הם לא יודעים, הם לא שולטים במציאות.

חנן פריצקי: נושא מקומות בחסות הנוער הוא נושא שנמצא באופן מאוד מאוד אינטנסיבי על שולחן משרד הרווחה.

אורלי לוי אבקסיס: כבר המון שנים.

אורלי לוי אבקסיס: למה אין פתרון?

חנן פריצקי: יש ועדה שיושבת על הסיפור הזה באופן מאוד אינטנסיבי.

חנן פריצקי: זה אחד הדברים הכי חשובים שיש כרגע.

משה גפני: אני דוחה את ההצבעה.

משה גפני: אני עובר להצבעה על פנייה 60 – בניית כיתות לימוד.

משה גפני: מי בעד פנייה 60, ירים את ידו?

משה גפני: בעד – רוב

משה גפני: נמנעים – אין פנייה 60 אושרה.

ינון אזולאי: רביזיה.

משה גפני: חבר הכנסת ינון אזולאי הסיר את הרביזיה על פנייה מס' 60, לכן פנייה מס' 60 אושרה.

משה גפני: חבר הכנסת אבי ניסנקורן, אני מבקש ממך להעלות את הנושא של הבריאות.

אברהם (אבי) ניסנקורן: היה היום פרסום בתקשורת על מחסור של 40 מיליון שקלים בהיערכות משרד הבריאות לחורף.

אברהם (אבי) ניסנקורן: זה פיקוח נפש, זה דיני נפשות.

אברהם (אבי) ניסנקורן: אני חושב שהעובדה שהכנסת והממשלה משותקות לא צריכה לפגוע בחיי באדם.

אברהם (אבי) ניסנקורן: אני מבקש התייחסות מיוחדת של הוועדה.

אברהם (אבי) ניסנקורן: אנחנו נדרוש ממשרד האוצר להתייחס לזה, לתת לזה פתרון יחד עם משרד הבריאות.

משה גפני: בדקתי עם משרד הבריאות.

משה גפני: משרד הבריאות פנה למשרד האוצר, רק הוא לא קיבל תשובה.

משה גפני: מדובר בהיערכות לחורף, מדובר על כך שחסרים 40 מיליון שקלים.

משה גפני: יהיו אנשים שכתוצאה מהעובדה הזאת יהיו בסכנת נפשות.

משה גפני: ה- 40 מיליון האלה הם חיוניים.

רועי קרפ: משרד הבריאות אכן פנה אלינו בשבוע שעבר.

רועי קרפ: ישבנו איתם בישיבה.

רועי קרפ: הוקצו כמה מקורות תקציביים.

רועי קרפ: אנחנו יושבים בדיונים על מנת למצוא מקורות תקציביים לבקשות המשרד.

משה גפני: אני מבקש שבישיבה הבאה תבואו לכאן עם משרד הבריאות.

משה גפני: צריך למצוא מקור תקציבי ל-40 מיליוני השקלים האלה.

משה גפני: אנחנו לא נוכל להיות שווי נפש לגבי הנושא הזה של הכסף שברור שהולך להצלת חיים, ברור שהולך לדברים שהם חיוניים לבריאות האזרחים.

משה גפני: לא נוכל לעבור על זה לסדר היום.

משה גפני: אני מבקש להזמין את משרד הבריאות ואת משרד האוצר לגבי הנושא הזה של ה-40 מיליון.

אורלי מלכה: כמו שרועי אמר, ישבנו בשבוע שעבר, אנחנו בדיונים בנושא.

משה גפני: מספר פנייה לוועדה: 61 עד 62.

אורלי ליימן עיני: הפנייה נועדה להעביר סך של 184 מיליון 904 אלפי ₪ למשרד החינוך עבור מימון החלטות ממשלה, מימון הסכמים קואליציוניים.

משה גפני: מה זה "הסכמים קואליציוניים"?

אורלי ליימן עיני: הסכמים קואליציוניים מועברים בהתאם להחלטת הממשלה, בהתאם לנוהל היועץ המשפטי לממשלה.

משה גפני: למה זה לא נמצא בבסיס התקציב?

משה גפני: מה יש בהסכמים הקואליציוניים האלה שלא יכולים להיות בבסיס התקציב?

אורלי ליימן עיני: מכיוון שטרם הושלמה - -

אורלי לוי אבקסיס: זאת ההזדמנות שלנו להכניס לפה גם את החינוך המיוחד.

משה גפני: יש פה חינוך מיוחד.

אורלי לוי אבקסיס: יש פה חינוך מיוחד חסר.

אורלי לוי אבקסיס: הזכאות נקבעת לפי הילד, זה דבר שחייב להיות על פי חוק.

אורלי לוי אבקסיס: ילד שזכאי לחינוך מיוחד זכאי לקבל את זה חינם ובאופן שוויוני.

אורלי לוי אבקסיס: כשאנחנו מדברים על ילד, זה לא משנה מאיזה מגזר הוא מגיע או מאיזה אזורים.

אורלי לוי אבקסיס: זאת ההזדמנות לפנות אליהם שוב פעם, לומר להם שאנחנו עוצרים את העברות עד שלא יתנו לנו פתרון.

משה גפני: הם ישמחו שנעצור את העברות.

אורלי לוי אבקסיס: אם בתחנה הזאת לא, באיזו תחנה כן?

משה גפני: בתקציב.

אורלי לוי אבקסיס: באיזה תקציב?

משה גפני: בעוד חודש.

משה גפני: עכשיו מכינים אותו.

אורלי לוי אבקסיס: מה קורה בשוטף?

משה גפני: הוגש בג"ץ על החינוך המיוחד במוכש"ר, על בתי הספר, על ידי ויצו.

משה גפני: הם זכו.

משה גפני: לוקחים מחנוכה כדי לממן את מה שבג"ץ קבע.

אורלי לוי אבקסיס: אתה לוקח מנושא אחד לנושא אחר.

משה גפני: 100 הורים הגישו בג"ץ על גני הילדים.

משה גפני: הם אמרו לי: "תירגע, יש בג"ץ, בג"ץ יפסוק לטובתנו" .

משה גפני: כשאמרתי להם "לא", אז הם אמרו: "למה בג"ץ שם פסק?".

משה גפני: אמרתי להם: "שם הגיש את זה ויצו, לא הגישו הורים חרדים".

משה גפני: נחיה ונראה, הלוואי ואני טועה.

אורלי לוי אבקסיס: אני מקווה מאוד שאתה טועה.

אורלי לוי אבקסיס: אם אתה אומר שזה לא יגיע מבג"ץ, זה צריך להגיע מהוועדה.

שלמה קרעי: הוא רוצה לתת צ'אנס לבג"ץ.

אורלי לוי אבקסיס: מתי הדיון בבג"ץ?

משה גפני: עכשיו, בימים אלה.

משה גפני: מי בעד פניות 61 עד 62, ירים את ידו?

משה גפני: מי נגד, מי נמנע?

משה גפני: בעד – רוב

משה גפני: נמנעים – מיעוט

משה גפני: מי בעד פנייה מס' 151 – הרווחה, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: הייתה פה מורת רוח לגבי הנושא של המטוס של ראש הממשלה, לגבי הנסיעות של ראש הממשלה, לגבי כל מה שנלווה לעניין הזה.

משה גפני: היות וכתוב פה הנושא של המטוס, האם בפנייה הזאת מדובר על רכישת מטוס או שהכל מדבר רק על נסיעות?

משה גפני: מתי אושר התקציב הזה?

משה גפני: האם יש חריגה ממנו?

משה גפני: האם עכשיו אתם מבקשים משהו חדש שלא אושר בעבר?

משה גפני: האם התקציב הזה הוא מעבר למה שהיה בתקציב המקורי?

אולגה בכשי: בפנייה התקציבית הזאת לא הוגשה שום תוספת שקשורה למטוס ראש הממשלה.

אולגה בכשי: אנחנו מבקשים תוספת מזומן בגין נסיעות חו"ל שבוצעו השנה.

אולגה בכשי: המזומן הזה הוא בגין תקציב הרשאה להתחייב על סך של 70 מיליון שנקבע בבסיס התקציב ואושר בינואר 2018.

אולגה בכשי: לא נדרשת תוספת תקציבית בסעיף הזה.

מיקי לוי: האם בתוך הכסף הזה יש שכירות של קומה שלמה במלון בניו יורק?

מיקי לוי: צריך לזכור שראש הממשלה שלח את שר החוץ לנאום באו"ם.

מיקי לוי: האם מדינת ישראל חויבה על שכירות של קומה שלמה בניו יורק?

אולגה בכשי: מדובר על עלויות של נסיעות ראש הממשלה.

מיקי לוי: את לא יודעת אם שילמנו עבור הקומה או לא.

שלמה קרעי: הנסיעה בוטלה.

מיקי לוי: זה כסף ציבורי.

מיקי לוי: מדינת ישראל זה לא הכיס העמוק של ראש הממשלה.

משה גפני: האם סעיף נסיעות ראש הממשלה הוא רק נסיעות, או שהוא כולל גם אירוח?

אולגה בכשי: זה כולל אירוח.

אורלי לוי אבקסיס: גם בבסיס התקנה הכל היה כרוך ביחד - מטוס ראש הממשלה עם יוצאי אתיופיה?

אולגה בכשי: ממש לא.

אורלי לוי אבקסיס: מה זה אומר?

אורלי לוי אבקסיס: למה בחרתם להכניס את זה בסעיף הזה?

אורלי לוי אבקסיס: זה ממש שעטנז.

אורלי לוי אבקסיס: מה קשורה שנת שמיטה להר סיני?

משה גפני: אני מסכים איתך לאו דווקא במקרה הזה, אלא בכל המקרים.

אורלי לוי אבקסיס: מה הרציונל - שיהיה לנו קושי להגיד שאנחנו נפגע ביוצאי אתיופיה אם אנחנו לא נאשר את העברה הזאת?

חזי כהן: תקציב המדינה מחולק לארבע רמות: סעיף, שזה משרד ראש הממשלה, תחומים, תכניות, שזו הרמה שאת רואה פה, ותקנות.

חזי כהן: מבחינת תקנות, יש תקנה נפרדת למטוס ראש הממשלה, יש תקנה נפרדת לנסיעות ראש הממשלה לחו"ל, יש תקנה נפרדת לקרן מורשת הכותל - שוטף וביטוח.

חזי כהן: תכנית פרויקטים להחלטות ממשלה כוללת את החלטות הממשלה שקשורות לכותל, את החלטות הממשלה שקשורות למטוס ואת החלטות הממשלה שקשורות לבית ראש הממשלה החדש.

חזי כהן: נסיעות ראש הממשלה לחו"ל זה בכלל בתכנית שמבצע המשרד, זו תקנה נפרדת.

אורלי לוי אבקסיס: למה כרכתם הכל ביחד?

חזי כהן: לא הכל יחד.

חזי כהן: מדובר בתקנות שונות.

מיקי לוי: גם נסיעתו של ראש הממשלה ליפן לרגל הכתרתו של הקיסר החדש בוטלה.

מיקי לוי: הוזמנו שם בתי מלון, טיסות והכל.

מיקי לוי: האם גם העניין הזה שולם?

אולגה בכשי: שולמה עלות ביטול מינורית.

מיקי לוי: מה הכוונה ב"מינורית"?

אולגה בכשי: כ-200 אלף שקל.

אברהם (אבי) ניסנקורן: כרכו פה נושאים מאוד מאוד חשובים - הנושא של מורשת רבין, מורשת בגין, נושא של אתיופים, סייבר, נתיב, יחד עם נושאים אחרים שקשורים לנסיעתו של ראש הממשלה.

אברהם (אבי) ניסנקורן: אני חושב שלא היה צריך לכרוך את זה, היה צריך להביא את זה בנפרד.

אברהם (אבי) ניסנקורן: בהתבסס על זה שזה כבר בוצע מראש ואין פה איזו שהיא חריגה מראש, אני אמנע בסיטואציה הזאת.

מיכאל מלכיאלי: לפני כשנתיים הגשתי הצעת חוק להקמת מרכז מורשת לזכרו של הרב עובדיה יוסף.

מיכאל מלכיאלי: משרד האוצר אמר שהתכנית עולה הרבה כסף ולכן זה נתקע עד עצם היום הזה.

מיכאל מלכיאלי: אנחנו הולכים עכשיו להצביע לזכר הנצחה של מכובדים רבים.

מיכאל מלכיאלי: אני חושב שחשוב שמדינת ישראל תעלה את ההצעה להנצחת זכרו של הרב עובדיה.

משה גפני: אני מצטרף לבקשה הזאת.

מרדכי יוגב: זה ישב אצל מי שהיום הוא מנכ"ל משרד ראש הממשלה, רונן פרץ, בצמוד לבקשה להנצחת זכרו של הרב אברהם יצחק הכהן קוק, ראשון רבני ארץ ישראל.

משה גפני: מי בעד אישור הפניות של משרד ראש הממשלה, ירים את ידו?

משה גפני: בעד – 7

משה גפני: נמנעים – אין

מיקי לוי: רביזיה.

משה גפני: מספר פנייה לוועדה: 63 עד 64 – משרד המדע.

דביר ג'ורנו: הפנייה נועדה לתקצב סך של 71 מיליון ₪ במזומן, 167 מיליון ₪ בהרשאה להתחייב, ו-118 מיליון ₪ בהוצאה מותנית כמפורט לפי הסעיפים הבאים: 150 מיליון ₪ בהרשאה להתחייב ו-20 מיליון ₪ במזומן למינהל הספורט עבור מימון החלטות ממשלה לפיתוח יישובים בצפון ובעוטף עזה, שיטור במגרשי כדורגל ותמיכה בספורט נשים בישראל, 80 מיליון ₪ בהכנסה מיועדת ובהוצאה מותנית עבור קליטת ההתחייבויות של המועצה להסדר ההימורים בספורט בהתאם לרפורמה בלוטו, וסך של 44.8 מיליון ₪ במזומן למינהל התרבות עבור סל תרבות עירונית ויישום הסכם הקולנוע החמש שנתי.

אורלי לוי אבקסיס: מאיפה זה יוצא?

דביר ג'ורנו: אני יכול לברר.

אורית פרקש הכהן: אני מתנגדת לבקשה הזאת.

אורית פרקש הכהן: מדובר ב-168 מיליון שקלים בהרשאה לחיוב שאצה הדרך לאשר אותם עכשיו.

אורית פרקש הכהן: מחר תבוא ממשלה חדשה, עם גירעון, עם בור תקציבי עמוק.

אורית פרקש הכהן: אני מבקשת שימתינו עכשיו עם העברה הזאת, שייקבעו סדרי עדיפויות, כי אולי נוכל להקטין את הוצאות המסים על הציבור.

אורית פרקש הכהן: אין שום סיבה לקשור את הידיים של הממשלה הבאה בתקופה של גירעון.

אורית פרקש הכהן: זה מסוג הדברים שלא צריכים להעלות לדיון בוועדה.

אורית פרקש הכהן: אני לא מזלזלת בצרכים - לא בסל תרבות, לא במועצה להסדר הימורים בספורט, אבל כשיש לנו עוד כמה שבועות כדי להסיר את חוסר הוודאות הפוליטית, זה לא הזמן לאשר סכומי עתק של הרשאות לחיוב.

אורית פרקש הכהן: אני מבקשת, ואני חוזרת על הבקשה שלי שכל הסעיפים שנוגעים להרשאות לחיוב שהם בסכום מצטבר של 2.5 מיליארד שקלים - זה כמעט 10% מהגירעון התקציבי שמדברים עליו - לא יעלו לדיון עכשיו, בוודאי לא לפני שאנחנו שומעים על הצגת הגירעון התקציבי ומה מתכוון משרד הוצר לעשות.

אורית פרקש הכהן: עכשיו נאשר 170 מיליון, אולי למשרד התרבות הם חשובים, ואחרי זה נטיל מסים על הציבור.

אורית פרקש הכהן: ממשלה במצב של הידוק חגורה חייבת לעשות סדרי עדיפויות.

חביב קטן: התקצוב של הרשאה להתחייב נובע משני דברים עיקריים: 150 מיליון שקל לתקצוב התחייבויות קיימות, כשגובה ההתחייבויות האלו נודע רק לאחר סיום בניית התקציב.

חביב קטן: עכשיו אנחנו רק משקפים נכון בספרים של המדינה את קליטת ההתחייבויות מהמועצה להסדר הימורים לספורט.

אורית פרקש הכהן: אבל עדיין זו הרשאה לחיוב במובן שהדבר טעון אישור.

חביב קטן: זה אושר בחקיקה מראש בכנסת.

חביב קטן: אלו לא התחייבויות שהמשרד הוציא מתקציבו, אלא התחייבויות שנעשו עם המועצה להסדר הימורים בספורט.

איתי חוטר: לפני כשנתיים אושר במסגרת חוק ההסדרים קרן המתקנים של הטוטו באמצעות משרד התרבות והספורט.

איתי חוטר: משרד התרבות והספורט היה אמור לקלוט התחייבויות שנפתחו זה מכבר והועברו לרשויות המקומיות בטוטו.

איתי חוטר: מה שיש פה על השולחן אלו התחייבויות שבסך הכל עוברות מהטוטו למשרד התרבות והספורט, אין פה התחייבויות חדשות.

חביב קטן: זו לא התחייבות חדשה, זה שיקוף נכון בספרי המדינה של כל ההתחייבויות שקלטנו מהטוטו.

חביב קטן: אלו הרשאות שניתנו לרשויות מהטוטו בשנים קודמות.

חביב קטן: עכשיו, כשהמדינה קולטת את זה בספרים שלה, אנחנו חייבים לרשום את זה בצורה נכונה חשבונאית.

חביב קטן: אנחנו מתוקצבים בהרשאה להתחייב, כדי לשקף את מחויבות העבר.

חביב קטן: זה חוק שהעביר את ההתחייבות מהטוטו למשרד התרבות והספורט, אין פה התחייבות חדשה.

משה גפני: מי בעד פניות 63 עד 64, ירים את ידו?

משה גפני: מי נגד, מי נמנע?

משה גפני: בעד – רוב

משה גפני: נמנעים – 1

משה גפני: מספר פנייה לוועדה: 67 עד 73 – המשרד לביטחון פנים.

אמיר מוריץ: הפנייה התקציבית נועדה להעביר סכום של 131,680 אלפי ₪ בהוצאה וסך של 139,500 אלפי ₪ בהרשאה להתחייב.

אמיר מוריץ: הכספים יועברו לצורך בנייה של תחנות משטרה.

אמיר מוריץ: חלק מהתקציב ישמש עבור מימוש תכנית שיפור רמת הביטחון האישי במגזר הערבי וחיזוק הביטחון בירושלים.

משה גפני: הבנייה של תחנות המשטרה היא רק במגזר הערבי?

אמיר מוריץ: רק במגזר הערבי.

אורית פרקש הכהן: מדובר בכסף שהוא הרשאה להתחייב.

אורית פרקש הכהן: אני לא מזלזלת בחשיבות של הדברים, אבל אם אנחנו במצב של הידוק חגורה, אולי אפשר לעכב שיפוץ של תחנות משטרה שיהיו פחות עדכניות מבחינת השיפוץ שלהן.

אורית פרקש הכהן: צריך לקבוע סדרי עדיפויות.

אורית פרקש הכהן: לא צריך לחלק את סכום הכסף הזה מידיו של שר האוצר הבא.

אורית פרקש הכהן: אם הדבר הזה יחסוך מסים מהציבור, אני חושבת שזה מה שצריך לעשות - לא לאשר את העברה הזאת בדיון הזה.

מרדכי יוגב: בנוגע לשיפוצן של תחנות משטרה, בוודאי במזרח ירושלים - -

מיקי לוי: זה בעיקר בינוי.

מרדכי יוגב: כתוב כאן הקמה ושיפוץ.

מרדכי יוגב: פעלת רבות בכדי שסדרי הגודל של הכוח במזרח ירושלים יגדלו, אתה יודע מצוין שיש תחנות שנבנו בקרוואנים בכל מיני מקומות.

מרדכי יוגב: אני לא מכיר את הפרטים, אני יודע שהצורך קיים בשטח.

משה גפני: מי בעד פניות 67 עד 73, ירים את ידו?

משה גפני: מי נגד, מי נמנע?

משה גפני: בעד – רוב

משה גפני: נמנעים – אין

משה גפני: מספר פנייה לוועדה: 74 – המשרד לביטחון פנים.

אמיר מוריץ: הפנייה הזאת נועדה לתקצב סך של 108,271 אלפי ₪ בהרשאה להתחייב בתקציב המשרד לביטחון פנים עבור קו רכבת לירושלים, עבור שטחי מחייה בבתי סוהר ואבטחת מוסדות חינוך ב-2020.

אורית פרקש הכהן: שוב מדובר בהרשאה להתחייב על סך של 108 מיליון שקלים.

אורית פרקש הכהן: כשאני יושבת פה ושומעת אנשים בעוטף עזה שאומרים שאין לממשלה הזאת 5 מיליון שקלים עלובים, כשאני שומעת שאין 80 מיליון שקלים לתת להורים של ילדי חינוך המוכש"ר, כשאני שומעת שאין ארבעה מיליון שקלים לתת לארגון "לתת", אני חושבת שאי אפשר להעביר כאלה סכומי עתק כאילו עסקים כרגיל.

אורית פרקש הכהן: העסקים אינם כרגיל.

אורית פרקש הכהן: אנחנו עוד לא יודעים אפילו מה עומק הבור התקציבי.

אורית פרקש הכהן: מחר ישב שר אוצר שיגידו לו: ועדת כספים הבריחה לך עוד 2.5 מיליארד שקלים, צריך להטיל מסים על האזרח הפשוט.

אורית פרקש הכהן: אני מתנגדת לפנייה הזאת.

משה גפני: מי בעד פנייה 74, ירים את ידו?

משה גפני: מי נגד, מי נמנע?

משה גפני: בעד – רוב

משה גפני: נמנעים – אין

אורית פרקש הכהן: אני מגישה רביזיה.

משה גפני: 75 עד 76 – תעשייה.

גל ברנס: הפנייה התקציבית נועדה לתקצוב פיתוח אזורי תעשייה בסך של 5,000 אלפי ₪ בהוצאה וכן ב-25,000 אלפי ₪ בהרשאה להתחייב.

גל ברנס: הסכומים נועדו לתכנון, שדרוג אזורי תעשייה בעוטף עזה, פיתוח אזורי תעשייה במגזר המיעוטים מתוקף החלטת ממשלה 922, ופיתוח תשתיות תומכות באזורי תעשיה באוכלוסייה הדרוזית והצ'רקסית.

אורלי לוי אבקסיס: מאיפה זה יוצא?

גל ברנס: הסכומים בהרשאה להתחייב נוספים לביצוע של המשרד בעתיד.

גל ברנס: 5,000 אלפי ₪ הם מהמשרד לשוויון חברתי.

משה גפני: מי בעד פניות 75 עד 76, ירים את ידו?

משה גפני: מי נגד, מי נמנע?

משה גפני: בעד – רוב

משה גפני: נמנעים – אין

אורית פרקש הכהן: אני מתנגדת לחלקים שהם הרשאה להתחייב.

משה גפני: 77 עד 79 ו-81 - קידום הייצוא ועידוד עסקים קטנים ובינוניים.

גל ברנס: הפנייה נועדה לתקצב סך של 15,400 אלפי ₪ בהוצאה וכן הגדלה בסך של 107,800 אלפי ₪ בהרשאה להתחייב.

גל ברנס: הסכומים נועדו לקידום המחשוב בקרב עסקים קטנים ובינוניים, הקמת מרכז לסביבה ברת קיימא, הקמת מכון לייצור מתקדם, והקמת מכון מזון מתוקף החלטת ממשלה.

אורלי לוי אבקסיס: מאיפה זה יורד?

גל ברנס: קידום מחשוב בעסקים קטנים זה בהשתתפות ישראל דיגיטלית.

גל ברנס: הקמת מרכז לסביבה ברת קיימא, הקמת מכון לייצור מתקדם והקמת מכון מזון בהתאם להחלטת ממשלה - הרשאה להתחייב.

אורלי לוי אבקסיס: אתה יכול להתחייב שזה לא נגרע משום תכנית אחרת?

גל ברנס: ההרשאה להתחייב לא נגרעה.

משה גפני: מי בעד פניות 77 עד 79 ו-81, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: מספר פנייה לוועדה: 89 עד 92.

יעל לינדנברג: הפנייה נועדה להעברת סך של 50 מיליון במזומן לרשות האוכלוסין וההגירה לפעולות הבאות:

יעל לינדנברג: הנפקת מסמכי זיהוי ביומטריים – דרכונים ותעודות זהות, מימון עלויות בגין פרוייקטי מחשוב חדשים, העברת תקנים לטיפול ואכיפה מוגברת לעובדי זרים, תקצוב פעילות המינהל בשדה התעופה רמון החדש שהחל לפעול, קידום הסכמים בילטראליים לעובדים זרים בענף הסיעוד –פעולה שהחלה לפעול בשנת 2019 ולכן לא תוקצבה בבסיס, ותקצוב מינהל מעברי הגבול בשדה התעופה רמון.

משה גפני: מאיפה זה יורד?

יעל לינדנברג: מדובר בתקציבי הרשאות עבר שלא תוקצבו בבסיס והוחלט לתקצב בהתאם לביצוע בפועל.

יעל לינדנברג: כעת הם מועברים בהתאם לביצוע.

יעל לינדנברג: מדובר בתקציבים שבכוונה לא תוקצבו בתקציבי המשרדים האחרים, הם היו ייעודיים בהתאם לביצוע בפועל.

יעל לינדנברג: הדברים האלה בוצעו בסופו של דבר.

משה גפני: מי בעד פניות 89 עד 92, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: מספר פניות לוועדה: 93 עד 94 – דיור ממשלתי, שיווק ופינוי מחנות צה"ל.

גיל אבירם: הפנייה נועדה לתקצוב סך של 250,000 אלפי ₪ בהוצאה וסך של 485,283 אלפי ₪ בהוצאה מותנית בהכנסה לתקצוב פרוייקטי בינוי במשרד הביטחון.

משה גפני: למה זה מיועד?

גיל אבירם: למימוש החלטת ממשלה 2392 – שיווק מחנות צה"ל ופינוי מחנות צריפין ותל השומר.

אורלי לוי אבקסיס: זה לא תוקצב כבר בעבר?

אורלי לוי אבקסיס: למה אנחנו מוסיפים את זה?

משה גפני: יש תוספת תקציב?

גיל אבירם: מדובר בתקציבי מזומן שמממנים את הרשאות העבר.

גיל אבירם: זה פרויקטים ארוכי טווח.

משה גפני: מי בעד פניות 93 עד 94, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: מספר פנייה לוועדה: 95 – חקלאות.

אורי דביר: הפנייה נועדה לתקצב סך של 35 מיליוני שקלים בהוצאה מותנית בהכנסה למכון וולקני, זאת בעקבות צפי לגידול בתשלומים שמקבל המכון מקרנות מחקר חיצוניות, וסך של 15 מיליון שקלים במזומן לפעילות מחקרית במקום.

משה גפני: מי בעד אישור פנייה 95, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: מספר פנייה לוועדה: 96 – משרד הפנים.

ביאן ותד: הפנייה התקציבית נועדה לתקצב את משרד הפנים בסך של 14 מיליון 813 אלף שקל עבור היערכות משרד הפנים לבחירות לכנסת ה-22.

משה גפני: מאיפה הכסף?

ביאן ותד: הכסף מתקציבי משרד הפנים.

ביאן ותד: יש את כל הנושא של המימון לבחירות המקומיות.

ביאן ותד: התשלום למימון הבחירות המקומיות יותר נמוך מהצפוי בגלל המקדמות שניתנו ב-2018.

ביאן ותד: היתרה עוברת עבור היערכות משרד הפנים לבחירות.

משה גפני: מי בעד פנייה 96, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: מספר פנייה לוועדה: 101 – רשויות פיקוח.

אורי דביר: הפנייה נועדה לתקצוב 17 מיליון שקלים בהוצאה מותנית בהכנסה לתקציב מינהל התכנון, זאת בעקבות גידול בהכנסות מינהל התכנון מאגרות והיטלים בשטחים בעקבות קבלת אגרות והיטלים מפיתוח פארק התעשייה בקיסריה.

משה גפני: מי בעד אישור פנייה 101, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: 105 עד 107 – מדע, תרבות וספורט.

עומרי בן-חורין: הפנייה נועדה לתגבר את תקציב המדע בסך של 86,390 אלפי שקלים ו-58,000 אלפי שקלים בהרשאה להתחייב.

עומרי בן-חורין: 78,920 אלפי שקלים וסך של 17,000 אלפי שקלים בהרשאה להתחייב נועדו לפעילויות במסגרת תכנית פרחי מדע, תמיכה במרכזי פיתוח בצפון, תמיכות ברשויות מקומיות במסגרת סל מדע, מחקרים דו-לאומיים ומרכזי להב"ה.

עומרי בן-חורין: בעת הכנת התקציב בתחילת 2018 לא היה ברור אם רוב הפעילויות יקרו, באיזה סדר גודל, לכן התקציב מועבר עכשיו.

משה גפני: למה אתם לא יכולים לחכות עם זה?

משה גפני: למה צריך להעביר הרשאה להתחייב?

אורית פרקש הכהן: גם כאן יש מעל 50 מיליון שקלים הרשאה להתחייב.

אורית פרקש הכהן: אני לא מזלזלת בחשיבות הדברים, אבל אני מעדיפה שהדברים האלה ייקבעו על ידי קובעי המדיניות, לכן אני מתנגדת.

משה גפני: מי בעד אישור פניות 105 עד 107, ירים את ידו?

משה גפני: מי נגד, מי נמנע?

משה גפני: בעד – רוב

משה גפני: נמנעים – 1

משה גפני: מספר פניות לוועדה: 108 עד 109 – משרד התקשורת.

עומרי בן-חורין: הפנייה נועדה לתגבר את תקציב משרד התקשורת בסך של 15,000 אלפי שקלים, בעיקר לטובת פעולות יישום הרפורמה והייבוא האישי, הצטיידות באמצעי פיקוח כמו רכבים, התממשקות עם הדואר לטיוב הליכי הניטור והחיבור עם המערכות של הצבא.

עומרי בן-חורין: הרפורמה הזאת נכנסה לתוקף אחרי חוק ההסדרים של 2019.

עומרי בן-חורין: היה צריך לראות איך הרפורמה מתקדמת.

עומרי בן-חורין: מועבר תקציב אחרי שהרפורמה כבר התחילה לפעול.

עומרי בן-חורין: יש צורך אמיתי לתגבר וליישם את מערך הפיקוח.

עומרי בן-חורין: הוא אמור לגדול, כיוון שאישרנו כניסה של הרבה יותר מוצרים.

משה גפני: מי בעד אישור פניות 108 עד 109, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: אני מקדם בברכה את שר התחבורה.

משה גפני: מספר פנייה לוועדה: 171 עד 174 – תמיכות בתחבורה הציבורית.

משה גפני: האם אתה יכול, אדוני השר, לדבר על הנושא של סבסוד התחבורה הציבורית?

בצלאל סמוטריץ': מדובר בפניות קלאסיות שוטפות עוד לפני תקופתי, אין בהן שום מרכיב פוליטי או מרכיב שנוי במחלוקת.

בצלאל סמוטריץ': מפעילי התחבורה הציבורית, ואני אומר כאן בצדק, אמרו שהם ישביתו את התחבורה הציבורית ב-3 לנובמבר אם הם לא יקבלו כספים שמגיעים להם על נסיעות שכבר בוצעו כדת וכדין, התחייבויות שנחתמו גם על ידי אגף התקציבים וגם על ידי החשב הכללי.

בצלאל סמוטריץ': אנחנו באירוע תקציבי מורכב של גירעון.

בצלאל סמוטריץ': שר האוצר הולך לחתום היום, בעזרת השם, על עוד פנייה של 650 מיליון שקלים סובסידיה לתחבורה ציבורית.

בצלאל סמוטריץ': תחבורה ציבורית זה האתגר של משרד התחבורה כדי לשרת את כל אזרחי ישראל, כדי לפתור את בעיית הפקקים, אין פתרון אחר.

בצלאל סמוטריץ': גם בפנייה הבאה חלק גדול מהתשתית שיש לנו בהרשאה להתחייב זה לנתיבי תחבורה ציבורית.

בצלאל סמוטריץ': פה מדובר על 850 מיליון שקלים.

בצלאל סמוטריץ': צריך לזכור, אנחנו מדברים על תקציב שאושר ב-2017, אלו נסיעות שכבר בוצעו.

בצלאל סמוטריץ': יש כאן סכום מסוים של כסף שמיועד להעלאה של 10% בשכר הנהגים - תוצר של מו"מ מאוד ארוך שנוהל עוד לפני תקופתי.

בצלאל סמוטריץ': תראו, חסרים לנו היום 3,000 נהגים בתחבורה הציבורית.

בצלאל סמוטריץ': אנחנו הולכים פה למהלך של גיוס באוכלוסיות יעד.

בצלאל סמוטריץ': חסרים לנו כלים, חסרים לנו נהגים.

בצלאל סמוטריץ': יש כאן סכום מסוים לגידול בעלות הסובסידיה.

בצלאל סמוטריץ': מכיוון שהנהגים מקבלים היום יותר, אנחנו צריכים לשפות את החברות המפעילות.

בצלאל סמוטריץ': יש לנו כאן גם תוספות שירות.

בצלאל סמוטריץ': אתם זוכרים שהיו דיונים בוועדה על ביטול הפטור על הבלו לתחבורה?

בצלאל סמוטריץ': היום משלמים יותר מס על בלו, לכן אנחנו צריכים לשפות את המפעילים.

בצלאל סמוטריץ': מדובר פה הכל על נסיעות שבוצעו - 850 מיליון שקלים.

אורלי לוי אבקסיס: הייתם צריכים להיערך לזה בעבר.

בצלאל סמוטריץ': אנחנו מתקנים היום תקציב שאושר והוכן ב-2017.

בצלאל סמוטריץ': אנחנו עומדים היום על תשעה מיליארד שקלים סובסידיה של המדינה לתחבורה ציבורית בשנה.

אורלי לוי אבקסיס: האוצר לא צפה 850 מיליון שקל?

בצלאל סמוטריץ': מה זאת אומרת "לא צפה"?

בצלאל סמוטריץ': באים המפעילים ואומרים: "חסרים לנו נהגים, אנחנו לא מצליחים לגייס".

בצלאל סמוטריץ': אנחנו רוצים להפוך את המקצוע לאטרקטיבי.

בצלאל סמוטריץ': אנחנו צריכים לייצר מינימום אינטראקציה של הנהג עם הנוסעים, לכן אנחנו עוברים לרב-קו.

בצלאל סמוטריץ': מי שעוקב אחרינו יודע שב-1 בינואר ישלמו כבר באפליקציה.

בצלאל סמוטריץ': השאיפה היא שהנהג יהיה בתוך תא זכוכית עם מזגן, בלי אינטראקציה עם ציבור.

בצלאל סמוטריץ': אנחנו נלחמים קשה.

מה לגבי אלה שאין להם אפליקציה?

בצלאל סמוטריץ': יהיה צמיד מיוחד.

בצלאל סמוטריץ': אנחנו הולכים לניהול חכם, אנחנו משקיעים המון בטכנולוגיה.

בצלאל סמוטריץ': ראש הרשות הארצית לתחבורה ציבורית נמצא עכשיו בארצות הברית לשבוע של סדרת דיונים.

בצלאל סמוטריץ': המנכ"לית אמורה הייתה אמורה לנסוע, אבל בגלל בעיה תקציבית היא נשארה בסוף בארץ, אני משבח אותה על זה.

בצלאל סמוטריץ': לומדים את זה במקומות הכי טובים בעולם.

בצלאל סמוטריץ': אנחנו הולכים לשפר את המערכים האלה בצורה דרמטית.

בצלאל סמוטריץ': האוצר בעניין הזה, אני חייב להגיד מילה טובה, שותף מלא איתנו, רואה עין בעין את החשיבות של התחבורה הציבורית, הוא ישקיע המון כסף גם בתקופה קשה של גירעון בשיפור התשתית, הכלים, המערכים והמסופים.

בצלאל סמוטריץ': כדי שנהג יבוא לנהוג הוא צריך לנהוג שעות מסוימות עם פחות פקקים, עם פחות בלגנים עם הנהגים, עם מסופים, עם מבנה נהג נורמאלי כדי לנוח תוך כדי הנסיעה.

בצלאל סמוטריץ': כל הדברים האלה עולים כסף.

בצלאל סמוטריץ': אמרנו: צריך להפוך את זה ליותר אטרקטיבי, בואו נעלה את זה כחלק ממו"מ עם המפעילים בניסיון אמיתי לפתור.

בצלאל סמוטריץ': אנחנו, האוצר ונציגי החברות המפעילות אמרנו: נוסיף עוד 10% לשכר הנהגים, נהפוך את המקצוע לאטרקטיבי.

בצלאל סמוטריץ': כל זה עולה כסף.

בצלאל סמוטריץ': זה לא היה ב-2017.

אורלי לוי אבקסיס: כמה זה עולה?

בצלאל סמוטריץ': 250 מתוך 850 מיליון הולכים לעלייה בשכר נהגים.

בצלאל סמוטריץ': 70 מיליון שקלים מתוך ה-850 זה פרויקט להכשרת נהגים.

בצלאל סמוטריץ': אנחנו רוצים להפוך את זה לאטרקטיבי, להגדיל אוכלוסיות יעד, לתת מענה בהכשרה.

בצלאל סמוטריץ': הבלו היה כאן בקדנציה האחרונה.

בצלאל סמוטריץ': אחרי שביטלנו את הפטורים על הבלו לתחבורה ציבורית, אנחנו צריכים לשפות את החברות המפעילות.

בצלאל סמוטריץ': כשהם זכו במכרז התשומות היו איקס, בהתאם לזה המדינה שילמה וואי על כל קילומטר.

בצלאל סמוטריץ': עכשיו התשומות הם איקס פלוס, לכן אנחנו צריכים לשלם וואי פלוס.

בצלאל סמוטריץ': אם הפנייה הזאת לא תאושר, החשב הכללי לא יאשר.

בצלאל סמוטריץ': הוא אמור היום לאשר את ה-125 שנתקעו.

אורלי לוי אבקסיס: 850 זה ההסכם עם הנהגים והמס על הבלו?

בצלאל סמוטריץ': לנהגים, להכשרה, למס על הבלו, לתוספת שירות.

בצלאל סמוטריץ': אנחנו כל הזמן מוסיפים קווים, לפעמים בשליטה, לפעמים לא בשליטה.

בצלאל סמוטריץ': החוק מחייב את החברה המפעילה לשלוח אוטובוס אם נשארים אנשים בתחנה.

בצלאל סמוטריץ': אנחנו הם אלה שצריכים לשלם על האוטובוס הזה.

בצלאל סמוטריץ': החשב הכללי מנע העברה של 125 מיליון שלא נמצאים פה.

בצלאל סמוטריץ': אומר החשב הכללי: אם אגף התקציבים לא מראה לי מקורות ל-850 ועוד 650 שייחתמו היום על ידי שר האוצר, אני לא אאשר תקציב.

בצלאל סמוטריץ': אם הפנייה הזאת לא תאושר, תהיה שביתה בתחבורה הציבורית ב-3 בנובמבר.

בצלאל סמוטריץ': השביתה תהיה בתמיכה שלי, אני לא יכול להגיד להם לנסוע בחינם.

משה גפני: עם כל הכבוד לחשב הכללי, יש חוק במדינת ישראל.

בצלאל סמוטריץ': שצריך לשלם.

אריק סיני: את המשכורת של ספטמבר שילמנו בתשיעי באוקטובר.

אריק סיני: כשקיבלנו הודעה אחרי זה שלא נקבל את מלוא הסובסידיה, זה מיד הכניס אותנו לזעזוע מבחינת מימון.

אריק סיני: תבינו, לא מדובר על ארבעה שקלים, מדובר על הרבה מאוד מיליוני שקלים.

אריק סיני: באתי לפה היום כדי לוודא שאני לא אהיה במצב שאני אצטרך להגיד ל-2,900 עובדי החברה, מתוכם 2,600 נהגים, שאין לי משכורת לשלם להם.

אריק סיני: אם אני לא אשלם דלק ושכר נהגים, זה מיד סכסוך.

אריק סיני: אני מאוד מקווה שלא נגיע למצב הזה.

אריק סיני: מדובר בעסק שהוא עתיר עובדים, ענק.

אריק סיני: אין לנו שום יכולת לממן את הדבר הזה אם אנחנו תלויים בסובסידיה הזאת.

אריק סיני: אנחנו צריכים הבטחה שכל חודש נקבל את הכסף הזה, אחרת תהיה לנו בעיה מול הבנקים.

בצלאל סמוטריץ': בסעיף הסובסידיה שאושר בתקציב 2018-2019 היו שבעה מיליארד.

בצלאל סמוטריץ': אנחנו מסיימים את השנה עם תשעה מיליארד.

בצלאל סמוטריץ': צריך לברך על כך שנתנו יותר שירות לאזרחי ישראל.

אורלי לוי אבקסיס: האוצר לא צפה גידול של שני מיליארד שקלים?

אברהם (אבי) ניסנקורן: אני תומך בהעברה הזאת.

אברהם (אבי) ניסנקורן: שכר הנהגים עבר ירידה משמעותית בעקבות הרפורמה להפרטת התחבורה הציבורית, מה שגרם למחסור אדיר בנהגים.

אברהם (אבי) ניסנקורן: אנחנו היום בונים מחדש את מקצוע הנהגים בתחבורה הציבורית.

אברהם (אבי) ניסנקורן: עדיין אין ביקוש של הציבור לעבוד במקצוע הזה, מדובר במקצוע מאוד מאוד חשוב.

אברהם (אבי) ניסנקורן: על חברות התחבורה הציבורית נופלת עלות נוספת - העלייה בשכר הנהגים.

אברהם (אבי) ניסנקורן: צריך לקחת בחשבון שאלה שעוסקים בתחום הזה היום הם נהגים מהפריפריה, הם נהגים מאוכלוסיות שונות - מיעוטים, בדואים, מה שמסייע במידה רבה לצמצום פערים.

אברהם (אבי) ניסנקורן: גם הדברים הנוספים שעושים כדי לבודד את הנהג מהנוסעים ולצמצם את האלימות בתחום הזה הם חשובים.

אברהם (אבי) ניסנקורן: תחבורה ציבורית זה הדבר שיכול לפתור את הבעיה של העומס בתחום התחבורה, את הבעיה הענקית של פריון מדינת ישראל, את הבעיה של איכות החיים של האזרחים.

אברהם (אבי) ניסנקורן: הבקשה הספציפית הזאת בהחלט במקום.

רם שפע: אנחנו עוסקים פה בעניין של צפי, בלצפות את המיליארדים שיגיעו, בלצפות את כל הסכומים שיגיעו לפה.

רם שפע: אני חושב שיש מיקוד בתחבורה ציבורית, רואים את זה, ואני מברך את כבוד השר על כך.

רם שפע: למרות שחשוב היה ללכת למהלך של נתיב פלוס, אנחנו רואים הרבה דברים שהיה אפשר להתכונן אליהם מראש – אני אומר את זה גם כתושב עמק חפר שעכשיו חווה את זה בעצמי.

רם שפע: האישור התקציבי הזה רלוונטי רק לתקופה הקרובה.

רם שפע: אם אנחנו לא נתעסק בזה שבינואר הם שוב ייתקעו, לא עשינו בזה כלום.

רם שפע: כבר עכשיו אני מבקש להתכונן לזה שהם ייתקעו עוד כמה חודשים שוב.

אני וחבריי פונים כבר כמה חודשים לגבי שכונה חדשה בלוד.

מה אומרים לנו?

שאין תקציב, שיחכו עד תקציב 2020.

אני חושב שבשכונה חדשה שנבנית, שרוצים שאנשים יעברו לשם, חייבת להיות תחבורה ציבורית.

מיקי לוי: אי אפשר לצעוק במדינת ישראל כל הזמן תחבורה ציבורית, תחבורה ציבורית כדי לצמצם את השימוש ברכב הפרטי, מבלי לסייע, מבלי לעזור להם בסובסידיה.

מיקי לוי: אנחנו מדברים עכשיו על סובסידיה, אי אפשר לברוח מהעניין הזה.

מיקי לוי: טוב שהיא תינתן עכשיו כדי שהעסק ימשיך לעבוד כמו שעון שוויצרי.

מיקי לוי: הייתה בשנים האחרונות מהומה לא פשוטה, העסק די נעצר.

מיקי לוי: אני מניח שאתה מודע למה שהיה באגף לתחבורה ציבורית.

בצלאל סמוטריץ': הרשות הארצית.

בצלאל סמוטריץ': יש לה יושב-ראש, אמיר אסרף, תותח-על, איש עם מוטיבציות בשמיים.

מיקי לוי: אני עושה הפרדה בתפיסת העולם שלי, בהבנה שלי את התחבורה הציבורית ואת משרד התחבורה בין מה שהחברים האלה צריכים ברשות בשביל מפעילי התחבורה הציבורית בחברות הפרטיות, לבין ייצור ורכש גומלין במדינת ישראל, שזה דבר כבד, לא פשוט.

משה גפני: מיקי, תצטרך לקבוע איתו פגישה לגבי הנושא הזה.

ינון אזולאי: אני מגנה את האלימות שיש מצד הציבור כלפי הנהגים, צריך לראות מה עושים בנידון, אבל אי אפשר להתעלם מכך שלאחרונה, במיוחד כלפי המגזר החרדי, היו מקרים של אלימות מילולית ואלימות פיזית מצד נהגים.

ינון אזולאי: השאלה מה עושים על מנת למגר את התופעה הזאת.

ינון אזולאי: האם יש לכם כלים לזה?

ינון אזולאי: ראיתי שיש בהעברה הזאת תמיכה ייעודית.

ינון אזולאי: בעבר העלינו בוועדה את עניין ההנחה לסטודנטים, לבחורי ישיבות.

בצלאל סמוטריץ': אין את זה פה, אבל אני אתייחס לזה.

ינון אזולאי: אמרנו שנקיים דיון תוך חודשיים.

ינון אזולאי: בינתיים עברה קדנציה פלוס ועוד לא התקיים דיון.

ינון אזולאי: האם יש לך תשובה לגבי הנחות לסטודנטים?

אורית פרקש הכהן: אדוני השר, תודה רבה שכיבדת אותנו בנוכחותך.

אורית פרקש הכהן: גם אני תומכת בבקשה הספציפית הזאת בנושא התחבורה הציבורית.

אורית פרקש הכהן: לפני שבאת עסקו בנושא האמיתי של מחסור בנהגים.

אורית פרקש הכהן: הנושא הזה של התחבורה הוא החסם הכלכלי הכי גדול, הוא גורר אחריו בעיות של יוקר מחייה, בעיות בתחום הדיור.

אורית פרקש הכהן: המחדלים בתחום התחבורה במשך השנים עלו לכלכלה הישראלית 40 מיליארד שקלים בשנה.

אורית פרקש הכהן: דווקא בגלל העובדה הזאת אני חושבת שמאוד חשוב להזדרז ולטפל בבעיה כמו שהבקשה הזאת משקפת - לשים את הכסף על שיפור איכות הנהגים, כמות הנהגים והזמינות של התחבורה הציבורית.

אורית פרקש הכהן: אני מנחשת ואפילו צופה בוודאות די גבוהה שבזמן הקרוב, אם לא כבר כעת, מדבר איתך צוות משרד התחבורה בעידוד ובתמיכה מאוד חזקה של אגף התקציבים על הדבר הזה שנקרא אגרת גודש.

אורית פרקש הכהן: יש יוזמה שנדחפת בצורה מאוד חזקה על ידי אנשי המקצוע, והיא להטיל עלינו, על ציבור הצרכנים, קנס בכניסה לתל אביב בשעות שנדרשים להגיע לעבודה שיכול להגיע לסכומים של אלפי שקלים לנהג רק בגלל שהציבור נוסע ברכב הפרטי שלו.

בצלאל סמוטריץ': אני בולם את זה.

אורית פרקש הכהן: עמדתי המקצועית, וזה כמי שגם הייתה רגולטורית בעבר, שאין מקום להטיל את אגרת הגודש בעת הזאת, כי באגרת הגודש יש משהו שבא לקנוס את הציבור, יש משהו שאומר לו: לכו תשתמשו בתחבורה ציבורית, לכו תשתמשו בנת"צים, לכו תשתמשו בקווי הזנק.

אורית פרקש הכהן: לא עשו את כל הצעדים הנדרשים שאתה מתחיל לעשות כדי שלאזרח תהיה אלטרנטיבה, כדי שלא יגידו לו: אנחנו קונסים אותך באגרת גודש.

אורית פרקש הכהן: למה הדבר דומה בתחום האנרגיה?

אורית פרקש הכהן: את תחנת הכוח שמזהמת בפחם, בסולר, בדלקים מזהמים קונסים במסים מאוד מאוד גדולים.

אורית פרקש הכהן: יש אלטרנטיבה, שזה גז טבעי על חשמל סולארי.

אורית פרקש הכהן: קונסים כשיש אלטרנטיבה, לא כשאין אלטרנטיבה.

אורית פרקש הכהן: אני רוצה לבקש ממך לא להסכים לדבר הזה שהולך להזרים עוד כסף לקופת המדינה.

אורית פרקש הכהן: זה מאד מפתה.

אורית פרקש הכהן: אני מאלה שמחזיקות בדעה שלא בשלה העת להטיל אגרת גודש על הציבור, כי בזה אתה תקנוס את הציבור פעמיים: פעם אחת, ב-40 מיליארד שקל שהוא משלם בעצמו בכך שהוא מפסיד שעות עבודה בפקקים, בזה שיש לו תחבורה ציבורית לא אמינה, ופעם שנייה, באגרת הגודש.

שלמה קרעי: ידידי השר, ברוך הבא.

שלמה קרעי: אני רוצה לברך אותך על כך שאתה מעלה כאן רף של ממשק של שר מול הציבור בצורה שלא ראיתי קודם לכן.

שלמה קרעי: דיברת על המחסור בנהגים, שזה נושא העברה.

שלמה קרעי: האם לקחתם בחשבון תעדוף של בוגרי צבא בעבודה מועדפת, לתת איזו שהיא הכשרה כבר תוך כדי הצבא?

שלמה קרעי: אם הכשרה של נהג לוקחת פרק זמן של שנה, אפשר להתחיל בחצי השנה הראשונה של סיום השירות, אני חושב שזה יסדר את זה.

שלמה קרעי: כל פעם כשיש מבצע או משהו ביטחוני יש את נהגי מזרח ירושלים שמשביתים את התחבורה וגורמים לעומס כבד ולבעיות בתוך ירושלים.

שלמה קרעי: אם אתה נכנס לתכנית העבודה שלך כאן, הייתי שמח לשמוע על זה.

אורלי לוי אבקסיס: חלילה וחס שיתפרש כאילו אני באה ואומרת שהנהגים לא צריכים לקבל את ההסכמים, את התוספות, או שהחברות צריכות לשאת את העלויות בעצמן.

אורלי לוי אבקסיס: התלונה שלי היא על כך שהמשרדים לא צופים את ההוצאות האמיתיות שלהם בסעיף שעליו אנחנו מצביעים.

אורלי לוי אבקסיס: אם שר התחבורה אומר שדה פקטו העלות של המשרד שלו היא שני מיליארד שקל יותר ממה שהם צפו בשנת התקציב, זה אומר שזה בערך 13% מאותו משרד.

אורלי לוי אבקסיס: כאשר אנחנו מסתכלים על העלות של תקציב המדינה בכללותו, אנחנו מדברים על ארבע מאות ומשהו מיליארד שקלים.

אורלי לוי אבקסיס: אם אנחנו עוברים בקלילות לסדר היום בנושא כזה, זה אומר שיש לנו גירעון בלי שום קשר לכלום.

אורלי לוי אבקסיס: אני באה בטענות גם לאגף התקציבים וגם למשרד הרלוונטי שלך.

אורלי לוי אבקסיס: חלק מהדברים אפשר לצפות.

אורלי לוי אבקסיס: כשאתה אומר "אני רוצה לחזק את התחבורה הציבורית", אתה צריך לדעת כמה אנשים אתה צריך להוסיף לתחבורה הציבורית כדי לחזק אותה, אתה צריך שיהיה לך צפי כמה קווים אתה מוסיף.

אורלי לוי אבקסיס: אתה יכול להסתכל על העבר שלכם ולראות כמה נדרשתם בכל שנה.

אורלי לוי אבקסיס: אפילו תן רזרבה יותר מכך כדי שלא יהיו אירועים.

אורלי לוי אבקסיס: כאשר אנחנו מדברים על הקשרים שלכם מול החברות, בבקשה תיצרו איזה שהוא מנגנון שיהיה בו קצת גמישות.

אורלי לוי אבקסיס: אנחנו מופתעים בסוף שנה מהתוספת של בין 13% ל-15% על התקציב הבסיסי של אותו משרד.

אורלי לוי אבקסיס: אני לא יודעת מאיפה.

אורלי לוי אבקסיס: כשאני מסתכלת על משרד הבריאות שחטף קיצוצים רוחביים 11 פעמים בקדנציה אחת, אני רואה שיש משהו עקום בבניית התקציב של המדינה.

אורלי לוי אבקסיס: כשאנחנו מסתכלים על משרד הרווחה ויודעים שחסרים להם מעונות לילדים בסיכון, חסרים להם מעונות לגיל הרך, חסרים להם מטפלים, חסרים להם עובדים סוציאליים, חסרים להם חוקרי ילדים, אז משהו עקום בתוך ניהול התקציב במדינה הזאת.

אורלי לוי אבקסיס: כשאנחנו מורידים מכיס של הרווחה ונותנים לכיס של משרד אחר בדברים חשובים לא פחות, אנחנו יוצרים פה איזה שהוא בלבול, כאוס, אנחנו לא יודעים איפה יש לנו חסר אמיתי, איפה לא.

אורלי לוי אבקסיס: יכול להיות שלגבי שני המיליארד שקלים האלה, שבצדק תגיד שצריך לשלם כי יש התחייבויות, יש לנו תעדוף אחר.

אורלי לוי אבקסיס: יש את ועדת סל התרופות שאין לה אפילו מסגרת תקציבית, לא יודעים מה גבולות הגזרה שלה.

אורלי לוי אבקסיס: יש היום חולים שעומדים בלי לדעת אם יהיה להם מזור או לא יהיה להם מזור, אם זאת השנה האחרונה של החיים שלהם או שאולי יוכלו להאריך את החיים שלהם.

אורלי לוי אבקסיס: כוועדת הכספים צריכה להיות לנו מערכת איזונים, אנחנו צריכים לדעת מה בא על חשבון מה.

אורלי לוי אבקסיס: אנשים אומרים "לא" לתרופות, אנשים אומרים "לא" לקיצור תורים במערכת הבריאות, אנשים אומרים "לא" למיעוטים בפריפריה.

אורלי לוי אבקסיס: אם אנחנו מקבלים את ההתנהלות הזאת במשרד התחבורה, אנחנו נדרשים לקצץ במשרדים אחרים.

אורלי לוי אבקסיס: כוועדת כספים אנחנו צריכים לדעת מה הם המקורות התקציביים האלה.

אורלי לוי אבקסיס: זה שחל גידול של שני מיליארד שקלים בשנת תקציב אחת במשרד שלך זה יפה, אבל מה המקורות, לאן יכלו ללכת המקורות?

אורלי לוי אבקסיס: אני לא באה אליך בטענות, אדוני השר, אני אומרת שאגף התקציבים צריך להכין את הדברים כמו שצריך.

אורלי לוי אבקסיס: עכשיו לגבי הפריפריה.

אורלי לוי אבקסיס: אני גרה באזור בית שאן-עמק המעיינות.

אורלי לוי אבקסיס: היכולת היחידה של הילדים שלי לראות סרט בקולנוע היא לעלות על רכבת, אין להם אופציה אחרת, כי אין בית קולנוע בבית שאן, אין בית קולנוע בעמק המעיינות, אפילו אין בעפולה כי סגרו.

אורלי לוי אבקסיס: האופציה היחידה שלהם היא לנסוע לחיפה או לעיר אחרת.

אורלי לוי אבקסיס: הרכבת הייתה במחיר מסובסד יחסית, היא הייתה שווה לכיס של החבר שלהם שההורים שלו לא מקבלים משכורות נאות, וזה הביא לכך שהם לא היו צריכים לנוע בכבישים עם החברים שלהם ברכב פרטי.

אורלי לוי אבקסיס: העלייה בעשרות אם לא במאות אחוזים במחיר של נסיעה בקו הרכבת מבית-שאן לחיפה מדירה ילדים מלהיות שותפים בפעילות חברתית, שזה הטבור של אותם נערים ונערות.

אורלי לוי אבקסיס: התעריף בפריפריה לתחבורה הציבורית הוא לא שווה לכל כיס.

מיכאל מלכיאלי: אני רוצה להסכים עם חבר הכנסת אזולאי ועם חבר הכנסת יעקב אשר בנושא של אחיסמך והר יונה.

מיכאל מלכיאלי: אדוני השר, מגיעה לך תודה רבה בנושא של רמת אברהם בבית שמש, שכונה שהייתה מנותקת כבר חמש שנים מתחבורה ציבורית.

מיכאל מלכיאלי: משפחות ברוכות ילדים היו הולכות ברגל עם סלים בתוך אתר בנייה.

מיכאל מלכיאלי: ברוך השם הנחית להכניס שם תחבורה ציבורית.

מיכאל מלכיאלי: בשם תושבי השכונה אני אומר לך תודה רבה.

בצלאל סמוטריץ': תודה לך על הפנייה.

משה אבוטבול: אני מצטרף לברכות.

קטי קטרין שטרית: היו הרבה מאוד דברים שטופלו ברשות בראשותו של מאיר חן בזמנו, אבל היו כמה דברים שבזמנו התחלתי ואין להם המשך.

קטי קטרין שטרית: בזמנו הובלתי הכשרה למגזר החרדי והכשרה בצבא.

קטי קטרין שטרית: פניתי בזמנו לכוח אדם בצבא כדי שיכשיר נהגים.

קטי קטרין שטרית: האם עכשיו זה 39 שקלים לשעה?

בצלאל סמוטריץ': לא, 43.

קטי קטרין שטרית: כל שנה זה עולה.

קטי קטרין שטרית: עד שלא יהיה עודף של נהגים זה ימשיך לעלות.

קטי קטרין שטרית: אני חושבת שזה יכול להיות פתרון מצוין להכשיר נהגים בצבא ונהגים אצל החרדים.

בצלאל סמוטריץ': את מתפרצת לדלת פתוחה.

קטי קטרין שטרית: נתקלנו בזמנו בבעיה שהיו נהגים שעברו הכשרה אבל לא היו טסטים.

בצלאל סמוטריץ': עשינו רפורמה במכון הבריאות, הכל היום יותר קצר.

קטי קטרין שטרית: אני לא יודעת אם אתה יודע, אדוני השר, אבל מבית חולים צפת לקצרין יש אוטובוס פעם אחת ביום.

קטי קטרין שטרית: אם מישהו חולה בצוהריים הוא צריך לחכות למחרת כי אחרת אין לו איך להגיע לבית החולים, או שזה one way ticket, מגיעים לבית חולים ולא חוזרים משם.

בצלאל סמוטריץ': את זה נבדוק.

בצלאל סמוטריץ': זו שאלה פרטנית, אני לא נותן את התשובה בשלוף.

קטי קטרין שטרית: זה גם נושא שפנו אלי הרבה, כדאי לקחת לתשומת לב.

קטי קטרין שטרית: הנתיב הציבורי לנתניה - מה קרה, מה המהירות הזאת?

קטי קטרין שטרית: יש גורמי מקצוע במשרד שהם נגד, שלא רצו לחתום, אם אתה זוכר.

קטי קטרין שטרית: הרגתם את הציבור מנתניה לתל אביב.

קטי קטרין שטרית: לאט לאט.

קטי קטרין שטרית: כולם רצים לרפורמות.

קטי קטרין שטרית: לאט לאט עם הרפורמות.

איתן גינזבורג: אני רוצה לדבר על נושא אחד שהוא מאוד מאוד מכאיב לתושבי יישובי עוטף עזה, על כביש 232.

איתן גינזבורג: החלו בתיקונו של כביש 232, בהרחבתו.

איתן גינזבורג: זה כביש דמים.

איתן גינזבורג: זה כביש שבחמש השנים האחרונות נהרגו בו 13 בני אדם.

איתן גינזבורג: הממשלה הבטיחה לטפל בזה במסגרת סל ההטבות לעוטף עזה אחרי מבצע "צוק איתן".

איתן גינזבורג: הפסיקו את התקצוב להרחבת הכביש לפני מספר חודשים.

איתן גינזבורג: יכול להיות שהיו שינויים באומדנים להרחבת הכביש וכו' וכו', שזה לא משנה.

איתן גינזבורג: אנשים נוסעים שם בבהלה, בחוסר ביטחון.

איתן גינזבורג: נפגשתי עם חבר'ה צעירים באחד המושבים.

איתן גינזבורג: כששאלתי אותם מה הדבר הראשון שאני יכול לעזור להם, הם אמרו - לטפל בכביש 232.

איתן גינזבורג: אני חושב שלקטע הזה שעוד לא הושקע עד צומת מבטחים חייבים לתת מענה.

בצלאל סמוטריץ': הוא מגיע עד צומת סעד.

איתן גינזבורג: עד הסוף, כי חלק כבר נעשה.

איתן גינזבורג: הממשלה התחייבה לתת לזה עדיפות.

איתן גינזבורג: אני מבקש שתתנו לזה עדיפות, זה עולה בחיי אדם.

איתן גינזבורג: זה לא עניין של מדיניות, זה עניין של חיי אדם.

משה אבוטבול: תוך כדי דיבור אנחנו מקבלים מייל מרמת בית שמש ג'2.

משה אבוטבול: גם שם יש בעיות של תחבורה ציבורית.

בצלאל סמוטריץ': יש שם סוגיה של קווי תלמידים.

משה אבוטבול: אני מדבר על בינעירוני.

משה אבוטבול: אם אתה כבר מטפל ברמת אברהם, אני אודה לך אם תטפל גם בנושא של ג'2.

אליהו ג'ורג' בליליוס: כבר 17 שנה יש הפרטה של התחבורה הציבורית.

אליהו ג'ורג' בליליוס: זאת הפעם הראשונה שהממשלה לא משלמת לנו כסף על עבודה שביצענו.

משה גפני: אנחנו הולכים לשנות את זה עכשיו.

אליהו ג'ורג' בליליוס: אנחנו לא צריכים להילחם על מה שעוד לא קרה, אנחנו צריכים להילחם על הפרויקטים החדשים.

אליהו ג'ורג' בליליוס: מה שאנחנו מבקשים היום זה לאשר לנו לפחות את 2019, לפחות שנדע שבחודשים הקרובים לא תהיה לנו בעיה.

אליהו ג'ורג' בליליוס: אני רוצה להודות לכבוד השר שהגיע לפה ובאמת עוזר לנו בחודשים האחרונים בכל הפרויקטים שאנחנו מדברים עליהם – בית שמש, אחיסמך, ערים אחרות.

אליהו ג'ורג' בליליוס: יש הרבה מאוד מה לעשות.

אליהו ג'ורג' בליליוס: אני לא יודע מה זה שני מיליארד שהוסיפו או לא הוסיפו, אני יודע שחסרים עוד הרבה מיליארדים בתחבורה הציבורית בשביל שנוכל לתת שירות מתאים במדינת ישראל.

בצלאל סמוטריץ': באחיסמך יפעלו בתחילת שנה הבאה קווים, זו החלטה שקיבלנו, זה בסיכומים כבר עם האוצר.

בצלאל סמוטריץ': הבעיה שם היא לוחות הזמנים.

בצלאל סמוטריץ': אנחנו צריכים שם שמונה אוטובוסים חדשים.

בצלאל סמוטריץ': ההצטיידות לוקחת זמן.

בצלאל סמוטריץ': באחיסמך יהיה קו לרכבת וגם לבני ברק.

בצלאל סמוטריץ': נכון לעכשיו משתמשים בקו 11, יש לו 30 נסיעות לכל כיוון.

בצלאל סמוטריץ': סוגיית רכש גומלין, מה שחבר הכנסת מיקי לוי העלה.

בצלאל סמוטריץ': רכש של 2,000 אוטובוסים חדשים נמצא כבר שנה ושמונה חודשים בהליכים משפטיים בבתי המשפט.

בצלאל סמוטריץ': יש לי מה לומר על זה, מיקי.

בצלאל סמוטריץ': בוא נשב על זה ישיבה מסודרת, תעזור לי לפתור את זה.

בצלאל סמוטריץ': 1,000 אוטובוסים מתוך שבעה מכרזים שתקועים נועדו לאשכול בית שמש.

בצלאל סמוטריץ': בית שמש התפתחה בצורה מטורפת בשנים האחרונות.

בצלאל סמוטריץ': עכשיו עשינו איזה קווץ' משפטי, הוספנו 16 אוטובוסים בלי מכרז.

בצלאל סמוטריץ': אני אומר תודה רבה לאנשי משרד התחבורה ששותפים למאמץ הזה, שמנסים לרבע מעגלים בתוך המציאות.

בצלאל סמוטריץ': תודה למפעילים, הם באמת עושים עבודה נהדרת.

בצלאל סמוטריץ': לכולם יש מה לשפר.

משה גפני: מה לגבי הר יונה?

בצלאל סמוטריץ': בהר יונה יש בעיה יותר מורכבת – תכננו שכונה בלי לאפשר תשתיתית כניסה לאוטובוסים.

בצלאל סמוטריץ': לאוטובוס יש מרחב מסוים, אורך מסוים.

משה גפני: למה מינינו אותך לשר?

משה גפני: כדי שתפתור את הבעיה.

בצלאל סמוטריץ': הרכבת מחיפה לנוף גליל יוצאת לעבודה.

בצלאל סמוטריץ': אני צריך בשביל זה את ההפקעות של נתיבי איילון.

בצלאל סמוטריץ': תקבלו היום בקשה חדשה.

בצלאל סמוטריץ': תאשרו אותה כדי שנצא עם זה לדרך.

בצלאל סמוטריץ': נותנים התייחסות מאוד מסודרת לנוף גליל.

בצלאל סמוטריץ': בהר יונה תהיה תחבורה ציבורית כי הולכות להיות שם 3,000 דירות.

בצלאל סמוטריץ': אנחנו צריכים לתת מענה איפה שיש אנשים.

בצלאל סמוטריץ': מילה קטנה על הנהגים.

בצלאל סמוטריץ': אלימות היא תוצר של צפיפות, פקקים, חיכוך, חוסר בנהגים.

בצלאל סמוטריץ': את הפניות שאני מקבל אני מעביר אליהם ואז הם מפטרים.

בצלאל סמוטריץ': אותו נהג שמפוטר מחברה אחת, מחר בבוקר הולך לחברה אחרת לעבוד.

בצלאל סמוטריץ': למה הוא הולך לחברה אחרת?

בצלאל סמוטריץ': כי היא חייבת נהגים.

בצלאל סמוטריץ': אנחנו רוצים חקיקה שתאפשר לנו לייצר מאגר של נהגים סוררים.

בצלאל סמוטריץ': רוב הנהגים והנהגות עושים עבודה יוצאת מן הכלל, הם עובדים בתנאים בלתי אפשריים – עומס, פקקים, המון שעות עבודה, בלי מסופים, אוטובוסים ישנים.

בצלאל סמוטריץ': גם היום, אחרי ביטול מחיר ההרצה, הנסיעה ברכבת כמו ברוב התחבורה הציבורית מסובסדת ב-70%.

בצלאל סמוטריץ': אותו צעיר מבית שאן שעולה היום לרכבת העמק משלם 30%.

בצלאל סמוטריץ': אנחנו רוכשים 70 קרונות חדשים ב-700 מיליון שקל במוזמן על חשבון כבישים.

אורלי לוי אבקסיס: הם עולים על רכבים.

אורלי לוי אבקסיס: בגלל שהם צעירים מותר להם שלושה ברכב.

אורלי לוי אבקסיס: תאר לך כמה רכבים יוצאים, כמה עומס על הכביש.

בצלאל סמוטריץ': אנחנו נשווה את התנאים של תלמידי הישיבות לתנאים של הסטודנטים, זה מסוכם כבר עקרונית, יושבים על הקריטריונים, זאת הנחיה שכבר ניתנה אצלנו במשרד.

אדוני השר, מוכרים לך מספרים שלא היו ולא נבראו.

מדובר על 8 מיליון שקל, לא 60 ולא 70.

בצלאל סמוטריץ': חבר הכנסת אשר, אני בכוונה לא נוקב בסכום כי לא איכפת לי כמה זה עולה.

בצלאל סמוטריץ': זה עניין של שוויון, צדק ומניעת אפליה.

משה גפני: מי בעד אישור הפניות, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: אנחנו עוברים לפניות 140 עד 142 – פיתוח התחבורה.

בצלאל סמוטריץ': הפנייה הזאת נוגעת להיבטי תשתית שהם בזיקה מאוד גדולה לתחבורה ציבורית.

בצלאל סמוטריץ': יש כאן הרשאה להתחייב של 700 מיליון שקלים לנתיבי תחבורה ציבורית במסגרת ההסטה של פרופיל ההשקעה של המשרד מרכב פרטי לכבישים ולתחבורה ציבורית.

בצלאל סמוטריץ': כל כביש חדש שמבוצע היום מבוצע עם תחבורה ציבורית.

בצלאל סמוטריץ': יש 105 מיליון ל"נתיב לדירה", שזה תקציב שבה ממשרד השיכון.

בצלאל סמוטריץ': אנחנו מבצעים עבור משרד השיכון פיתוח של כבישים לשכונות חדשות.

בצלאל סמוטריץ': זה הכל דברים שהם בעבודה עם הרשאות, עם חברות שמבצעות.

בצלאל סמוטריץ': מה שייתקע ישים אותנו מול חוסר יכולת לשלם לקבלנים שביצעו כבר עבודות.

בצלאל סמוטריץ': משרד התחבורה הוא אחד האחראים המרכזיים לגירעון, ואני אסביר למה.

בצלאל סמוטריץ': אנחנו עובדים בתכניות חומש.

בצלאל סמוטריץ': פרויקטים לא מבוצעים בשנה.

בצלאל סמוטריץ': לוקח ארבע שנים לתכנן ולסלול כביש.

בצלאל סמוטריץ': הערכה היא שקצב הביצוע של פרויקט מסוים ייקח שלוש-ארבע שנים, לכן פורסים את החשיפה התקציבית לפי שנים.

בצלאל סמוטריץ': במשרד התחבורה, וזה לא בזכותי - את זה אני אומר לשר הקודם, לחברת נתיבי ישראל, לנתיבי איילון, לחוצה ישראל, לכולם - ביצעו מהר, לכן חסר כסף.

בצלאל סמוטריץ': הכסף שפה הוא לא כסף נוסף, זה כסף שתכננו לשלם אותו ב-2020, ב-2021.

אורלי לוי אבקסיס: שני המיליארד שקלים האלה זה חיסכון מהעתיד?

בצלאל סמוטריץ': בטח.

בצלאל סמוטריץ': אין פה תוספת של שקל.

בצלאל סמוטריץ': מה זה אומר שביצענו מהר?

בצלאל סמוטריץ': חסכנו הפרעות לציבור.

בצלאל סמוטריץ': כשאני סולל כביש אני מייצר הפרעה.

בצלאל סמוטריץ': עכשיו אני נכנס לפרויקט של נתיב מהיר בכביש חמש.

בצלאל סמוטריץ': אם הוא ייקח שנתיים, אז במשך שנתיים יהיו פקקים מראש העין לגלילות כי מצרים את הנתיבים.

בצלאל סמוטריץ': אם אני אבצע אותו מהר יותר, זה ייקח שנה במקום שנתיים.

בצלאל סמוטריץ': אנחנו עושים עבודה בין המשרד שלנו לאגף התקציבים כדי לבנות נכון את המודל של הצפי.

בצלאל סמוטריץ': בקשתי היא לאשר את הפנייה.

בצלאל סמוטריץ': אני אומר לכם באחריות, אין פה כבישים עוקפים יו"ש.

איתן גינזבורג: מה לגבי כביש 232?

בצלאל סמוטריץ': כביש 232 לא עומד בקריטריונים של משרד התחבורה – כדאיות כלכלית, כבישים אדומים, שאלה פרמטרים הכי אובייקטיבים בעולם שמריצים אותם על אלגוריתמים.

בצלאל סמוטריץ': זה הכביש הראשון שאסרנו בו תנועת משאיות.

בצלאל סמוטריץ': עברנו שם בג"ץ, התלמדנו.

בצלאל סמוטריץ': אנחנו הולכים להשתמש בידע הזה כדי להגביל שעות של משאיות גם בכבישים עמוסים אחרים.

בצלאל סמוטריץ': כדי לבצע כביש שלא עומד בקריטריונים חייבים החלטת ממשלה.

בצלאל סמוטריץ': הביאו החלטת ממשלה שתקצבו אותה ב-250 מיליון שקלים.

בצלאל סמוטריץ': ביצענו 194 מתוך 250.

בצלאל סמוטריץ': זה הספיק למקטע מסוים.

בצלאל סמוטריץ': באנו ואמרנו: תראו, אנחנו רוצים לבצע את הכל, צריך עוד 190 כדי להשלים את הכל.

בצלאל סמוטריץ': הייתה דילמה אם לקחת את ה-58 מיליון ולעשות עוד איזה רבע מקטע שלא שווה כלום, או לחכות שתהיה החלטת ממשלה משלימה של עוד 190 כדי לבצע את הכל.

בצלאל סמוטריץ': באנו ואמרנו, ופה אני לוקח אחריות, ש-58 מיליון לא יביאו תועלת כי חצי קילומטר לא יעשה כלום, אנחנו צריכים לגמור את הכביש הזה במקטעים.

אורלי לוי אבקסיס: מה עשיתם עם ה-58 מיליון?

בצלאל סמוטריץ': ה-58 מיליון הלכו לרכש קרונות.

בצלאל סמוטריץ': כדי לקנות 70 קרונות חדשים לרכבת ישראל היינו צריכים לחפש כסף.

בצלאל סמוטריץ': הייתה אמירה של האוצר, שגובתה בכתב בין ראש הממשלה לביני, שכשתהיה ממשלה ויהיו דיוני תקציב נשתדל לאתר מקורות תקציביים כדי לתקצב את כל הכביש.

איתן גינזבורג: יש כבר תכנון מפורט לביצוע?

בצלאל סמוטריץ': בטח, עשו את כל המקטע, ולכן אני גם יודע כמה כסף אני צריך.

אורלי לוי אבקסיס: 111 מיליון שקלים נלקחים מסעיף 38 – תמיכות בענפי המשק.

אורלי לוי אבקסיס: מה הם אותם ענפי משק?

יעל עבאדי: 107 מיליון שקלים מגיעים ממשרד השיכון לפיתוח כבישים תומכי דיור במסגרת הסכם "נתיב לדירה".

יעל עבאדי: 4 מיליון שקלים נלקחים ממערך הסייבר במשרד הכלכלה להקמת מרכז סייבר בחברת נתיבי איילון.

יעל עבאדי: השאר זה הרשאה להתחייב.

אורית פרקש הכהן: התקציב המקורי של הפרויקט הזה עלה מעל למיליארד שקלים בין 2016 ל-2019.

אורית פרקש הכהן: אני רוצה להבין מה המשמעות של הפער.

יעל עבאדי: זה גידול בתקציב משרד התחבורה.

משה גפני: מי בעד פניות 140 עד 142, ירים את ידו?

משה גפני: מי נגד, מי נמנע?

משה גפני: בעד – רוב

משה גפני: נמנעים – 2

משה גפני: חבר הכנסת עודד פורר דיבר איתי מקודם, הוא אמר שהוא מבטל את הרביזיות שלו על האוצר ועל שירותי דת.

משה גפני: גם חבר הכנסת אחמד טיבי הודיע שהוא מבטל את הרביזיה שלו על האוצר.

משה גפני: נשארה לנו הרביזיה שלך, חברת הכנסת אורית פרקש-הכהן, על פנייה 74 - ביטחון פנים.

משה גפני: מי בעד הרביזיה, ירים את ידו?

משה גפני: מי נגד, מי נמנע?

משה גפני: בעד – 1

משה גפני: נמנעים – אין

משה גפני: פנייה 74 אושרה.

משה גפני: רביזיה של חברת הכנסת אורית פרקש-הכהן על פניות 67 עד 73 - המשרד לביטחון פנים.

משה גפני: מי בעד הרביזיה, ירים את ידו?

משה גפני: מי נגד, מי נמנע?

משה גפני: בעד – 1

משה גפני: נמנעים – אין

משה גפני: רביזיה אחרונה על פניות 119 עד 132 – משרד ראש הממשלה, של חבר הכנסת מיקי לוי.

משה גפני: מי בעד הרביזיה, ירים את ידו?

משה גפני: מי נגד, מי נמנע?

משה גפני: בעד – 1

משה גפני: נמנעים – אין

משה גפני: מספר פנייה לוועדה: 29 עד 30 - נציבות שירות המדינה.

טל שחם: הפנייה התקציבית נועדה לתקצוב סך של 43.3 מיליוני ₪ לנציבות שירות המדינה עבור סיום התנעת הרפורמה במנגנוני ניהול ההון האנושי בשירות המדינה שהוחלט לבצעה בעקבות החלטת ממשלה מס' 3993 משנת 2011.

אורלי לוי אבקסיס: מאיפה הכסף?

טל שחם: התקציב הגיע מתכנית 13 - תכנית עתודה לצורך תגבור תקציבי שכר של עובדים במשרדים שונים.

קטי קטרין שטרית: אמנם מדובר פה בתיקוני עיוותים בשכר, אבל יש גננות של החינוך המיוחד שאין להן אפילו שכר.

משה גפני: אנחנו יחד נדרוש את זה משר האוצר ומהממונה על התקציבים.

ינון אזולאי: אתם עומדים ביעדים של העסקת אנשים עם מוגבלויות, אנשים חרדים?

ניר אקשטיין: נציבות שירות המדינה עומדת בכל היעדים שהוגדרו לה בהחלטות הממשלה, היא מקדמת גיוון תעסוקתי ושוויון מגדרי לגבי כל סוגי האוכלוסיות.

אברהם (אבי) ניסנקורן: אתה מדבר על עובדי המדינה באופן כללי?

ניר אקשטיין: כן.

אברהם (אבי) ניסנקורן: אתם עומדים ביעדים של העסקת אנשים עם מוגבלות?

ניר אקשטיין: כן.

אברהם (אבי) ניסנקורן: אתם מעסיקים 5% לפי החוק?

ניר אקשטיין: אנחנו פועלים בעמידה ביעד.

ניר אקשטיין: אין לי את המספרים.

אברהם (אבי) ניסנקורן: לא מקובל עלי שאתה בא לוועדת הכספים עם כזה דיווח.

אברהם (אבי) ניסנקורן: זה דיווח לא נכון.

אברהם (אבי) ניסנקורן: קח את הנתונים, תראה כמה אנשים עם מוגבלות מעסיקים המשרדים השונים ורק אז תדבר.

משה גפני: אני מבקש מהחברים לאשר את זה, ובתנאי שעד הישיבה הקרובה ביום שני נקבל תשובה.

אברהם (אבי) ניסנקורן: בגלל היחס המזלזל אני מבקש לא לאשר.

משה ארבל: האם בהחלטת ממשלה 3993 נכלל שיתוף הפעולה עם קרן וקסנר?

משה ארבל: האם הנציבות סיפקה תשובות לנושא הזה של ההתקשרות מול קרן וקסנר?

טל שחם: החלטת ממשלה לא דנה בקרן וקסנר.

משה גפני: מי בעד אישור פניות 29 עד 30, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: אני מגיש על זה רביזיה.

משה גפני: ביום שני תבואו עם תשובות לחבר הכנסת אבי ניסנקורן.

משה גפני: מספר פנייה לוועדה: 9002, 102 עד 103.

בצלאל סמוטריץ': הפנייה הזאת, בשונה מקודמתה, לא עוסקת בהרשאה להתחייב, היא עוסקת במזומן.

בצלאל סמוטריץ': המשמעות שלה היא תשלום לקבלנים עבור עבודות שכבר בוצעו.

בצלאל סמוטריץ': יש כאן 700 ועוד 295.

בצלאל סמוטריץ': הקבלנים ביצעו פרויקטים בסמכות, ברשות, עם צווי התחלת עבודה, עם התחייבות חשכ"ל, עם הכל.

בצלאל סמוטריץ': עכשיו הם פשוט צריכים לקבל כסף.

עידו שוואב: הפנייה נועדה להעביר סך של 1.

עידו שוואב: 663989 אלפי ש"ח מעודפי תקציבי הממשלה השונים שלא נוצלו בשנת 2018.

עידו שוואב: התקציב הזה מחולק לרשויות מקומות – 247 מיליון 505, והעברה למשרד התחבורה בסך של 1.416,484.

עידו שוואב: כמו שכבוד השר אמר, התקציב הזה הוא מזומן, הוא מעודפי תקציב המשרדים שלא נוצלו בשנת 2018.

עידו שוואב: המשרדים האלה לא בנו על התקציב הזה בשנת 2019, לכן שר האוצר רשאי בהתאם לסעיף 13 לחוק יסודות התקציב להעביר את עודפי התקציב לשימוש בשנת התקציב הרלוונטית.

מיקי לוי: איך אתם מורידים מהבריאות?

עידו שוואב: זו לא הורדה.

עידו שוואב: משרד הבריאות ושאר משרדי הממשלה לא הספיקו לנצל את התקציב בסוף שנה.

עידו שוואב: אין בגינו של התקציב הזה שום התחייבות.

מיקי לוי: בשנה נורמאלית מביאים את כל העודפים לחדר הזה כדי להעביר.

מיקי לוי: מה קרה?

מיקי לוי: האוצר ניצל את הכאוס הפוליטי כדי להשאיר את הכסף אצלו.

עידו שוואב: בשנה שעברה הייתה בדיוק את אותה פנייה.

אורלי לוי אבקסיס: אתה יודע, אדוני היושב-ראש, כמה פעמים לא נתנו למשרד הבריאות, למנהלי בתי החולים הרשאה להתחייב?

אורלי לוי אבקסיס: כאשר הם רצו להתחייב, אמרו להם: בנובמבר אתם יכולים, אבל בדצמבר תעצרו, נגמרת שנת המס.

אורלי לוי אבקסיס: אתם יוצרים פה עיוותים ומשוכות שאי אפשר יהיה לדלג עליהם, בטח ובטח במשרדים כמו רווחה ובריאות.

אורלי לוי אבקסיס: אני יודעת שיש מחסור מאוד גדול במשרד הרווחה.

אורלי לוי אבקסיס: אם יש 63 מיליוני שקלים שלא נוצלו במשרד הרווחה, מישהו צריך לתת על זה את הדין, מישהו צריך להיכנס על זה לבית הסוהר.

אורלי לוי אבקסיס: יש ילדים עם צו בית משפט שאין להם תקן לאן להיכנס, שאין להם לאן ללכת, ואתם אומרים שיש שם עודף שתעבירו אותו לתכנון עתידי של קו תחבורה בין רעננה לתל-אביב.

אורלי לוי אבקסיס: סדרי העדיפויות שלכם מעוותים.

אורלי לוי אבקסיס: כאשר אנחנו מדברים על קושי אמיתי בלהביא רופאים לפריפריה אתם מקצצים שם 30 מיליון שקלים, כשאנחנו מדברים על להביא שירותים, בין אם זה חינוך, רווחה ובריאות לפריפריה, אין לכם מאיפה.

אורלי לוי אבקסיס: לתכנן קו עתידי של תחבורה, כמה שהוא לא יהיה חשוב, בין רעננה לתל-אביב, זה אקסטרה.

אורלי לוי אבקסיס: זה לא השמנת, זה הדובדבן שבשמנת.

אורלי לוי אבקסיס: בואו נדבר על הלחם השחור, על הלחם האחיד.

אורלי לוי אבקסיס: אסור לנו להעלות אפילו להצבעה את העניין הזה עד שלא נקבל תשובות.

משה גפני: אני לא מעלה את זה עכשיו להצבעה.

משה גפני: היה לי סיכום עם אבי ניסנקורן, עם מיקי לוי ועם אחרים.

משה גפני: אני לא מצביע על זה היום, אני אצביע על זה ביום שני כנראה.

משה גפני: השר אומר שהוא יבוא ביום שני פעם נוספת.

משה גפני: משרד האוצר, תצטרכו להתכונן לעניין הזה.

אורלי לוי אבקסיס: אין שר במשרד הרווחה שיגן על התקציבים האלה.

אורלי לוי אבקסיס: מה שקורה זה שהתקציבים של המשרדים שאין בהם שר בפועל מופקרים כך ששרים במשרדים חזקים מקבלים מההפקר הזה.

אורלי לוי אבקסיס: סדרי העדיפויות מעוותים.

אורלי לוי אבקסיס: יש אנשים שמתים כי הם לא מקבלים תרופות.

אורלי לוי אבקסיס: תראה מה קורה עם הקנאביס הרפואי שאנשים לא מקבלים את מה שמגיע להם ומעלים להם את העלות של התרופה לאלפי שקלים.

מיקי לוי: רכש גומלין זה לא רק אוטובוסים, זה גם תשתיות, זה גם עבודה לפריפריה, זה גם כסף שאמור להיכנס למדינת ישראל.

מיקי לוי: חברת סימנס, בגלל שהייתה צריכה לקנות רכש גומלין כי קנו ממנה קרונות, הכשירה מהנדסים מהעלייה האתיופית כדי לטפל ברכבות האלו.

מיקי לוי: רכש הגומלין בנפשנו, אדוני.

מיקי לוי: אני לא אתן לשום דבר לעבור.

מיקי לוי: אדוני השר, תבוא אלינו ביום שני עם תשובות על העניין הזה.

עידו שוואב: בפנייה הזאת יש גם סכום לא מבוטל לטובת מענקי איזון לרשויות מקומיות חלשות.

אורלי לוי אבקסיס: נחריג אותן.

משה גפני: אדוני השר, ביום שני נקיים את כל הדיון הזה.

משה גפני: אני עובר למספר פנייה לוועדה: 9000, 32 עד 37 – השוטרים.

מתן יגל: הפנייה נועדה להעביר סכום של 1.1 מיליארד.

מתן יגל: הסכום מגיע מקיצוץ רוחבי בכלל משרדי הממשלה.

מתן יגל: הסכום העיקרי של כמעט מיליארד שקל הוא למימון אותה פשרה שנעשתה עם השוטרים והסוהרים על תוספת שכר.

מתן יגל: יש בפנייה גם תוספות למפקחי בניין, תוספת לעוטף רצועת עזה, מענה לתכנית הממשלתית בנושא אלימות במשפחה.

מתן יגל: החלק העיקרי בתכנית, 900 מיליון ₪, זה הסכום שהולך למימון אותו סיכום עם השוטרים והסוהרים.

מיקי לוי: המדינה התחייבה בבית המשפט לשלם לשוטרים ולסוהרים את המגיע להם.

מיקי לוי: בתוך הפנייה יש גם תקציב למיגון העוטף.

מיקי לוי: אני מבקש להצביע.

מיקי לוי: אין שום סיבה שלא נעביר את הכסף הזה.

משה גפני: אני מבקש לדחות את ההצבעה ליום שני.

משה גפני: תודה רבה, הישיבה נעולה.